hotchpotch/miracl-hf-unified huggingface dataset:
সিনসিনাটি মাস্টার্স
সিনসিনাটি মাস্টার্স (Cincinnati Masters) মার্কিন যুক্তরাষ্ট্রের ওহাইও অঙ্গরাজ্যের সিনসিনাটিতে অনুষ্ঠিত একটি টেনিস প্রতিযোগিতা। এটি ১৮৯৯ সালের ১৮ই সেপ্টেম্বর প্রথম অনুষ্ঠিত হয়। বর্তমানে এটি পেশাদার টেনিস মরশুমে মাস্টার্স মর্যাদাপ্রাপ্ত একটি প্রতিযোগিতা।
মাদ্রিদ মাস্টার্স
মাদ্রিদ ওপেন (ইংরেজি ভাষায়: Madrid Open) স্পেনের মাদ্রিদ শহরে অনুষ্ঠিত একটি বার্ষিক টেনিস প্রতিযোগিতা। টুর্নামেন্টটির বর্তমান নাম মিউচুয়া মাদ্রিলেনা মাদ্রিদ ওপেন। এ প্রতিযোগিতা এটিপি পেশাদার টুরে মাস্টার্স সিরিজের অন্তর্ভুক্ত।
পারমাণবিক পদার্থবিজ্ঞান
পারমাণবিক পদার্থবিজ্ঞান () পদার্থবিজ্ঞানের একটি শাখা যেখানে পারমাণবিক কেন্দ্রীণ ও ইলেকট্রনসমূহ নিয়ে গঠিত একটি আলাদা সিস্টেম বা ব্যবস্থা হিসেবে পরমাণুর উপর গবেষণা করা হয়। পরমাণু কেন্দ্রীণের চারপাশে ইলেকট্রনগুলি কীভাবে বিন্যস্ত এবং এই বিন্যাসগুলি কী প্রক্রিয়ায় পরিবর্তিত হতে পারে, তা-ই মূলত এই ক্ষেত্রটির আলোচ্য বিষয়।
কোয়ান্টাম ক্ষেত্র তত্ত্ব
কোয়ান্টাম ক্ষেত্র তত্ত্ব () হল ভৌত ব্যবস্থাসমূহ ব্যাখ্যা করার একটি তত্ত্ব বা কাঠামো, যা কণা পদার্থবিজ্ঞান ও ঘনীভূত পদার্থ পদার্থবিজ্ঞানে ব্যাপকভাবে ব্যবহৃত হয়। আধুনিক কণা পদার্থবিজ্ঞানের বেশির ভাগ তত্ত্ব (যেমন মৌলিক কণাসমূহের আদর্শ মডেল ও তাদের মধ্যকার মিথস্ক্রিয়া) আপেক্ষিক কোয়ান্টাম ক্ষেত্র তত্ত্ব ব্যবহার করে ব্যাখ্যা করা হয়েছে। ঘনীভূত পদার্থ পদার্থবিজ্ঞানেও এটি ব্যবহার করা হয়, বিশেষত যখন কণার সংখ্যা হ্রাস-বৃদ্ধির সুযোগ থাকে (যেমন অতিপরিবাহিতার বিসিএস তত্ত্বে)।
তাপগতিবিজ্ঞান
তাপগতিবিজ্ঞান () পদার্থবিজ্ঞানের একটি শাখা যেখানে তাপশক্তি ও তাপমাত্রা এবং এরসাথে শক্তি ও কাজের সম্পর্ক নিয়ে আলোচনা করা হয়। তাপগতিবিজ্ঞানের মূলনীতিগুলি বিজ্ঞান ও প্রকৌশলের সমস্ত শাখায় মৌলিকভাবে গুরুত্বপূর্ণ।
তাপগতিবিজ্ঞানের কেন্দ্রীয় ধারণা হল বৃহৎ সিস্টেম (macroscopic system)। জ্যামিতিকভাবে আলাদা করা যায় এমন একটি পদার্থ-অংশকে বৃহৎ সিস্টেম নামে সংজ্ঞায়িত করা হয়। সেই জ্যামিতিক গণ্ডির বাইরে বিশ্বের (universe) যে অংশ, তাকে পরিবেশ বলে। যদি সিস্টেমটি কোন অসীম, অনুত্তেজিত পরিবেশের সহাবস্থানে থাকে, তাহলে সেই পরিবেশকে রিজার্ভয়ার (reservoir) বলে।
ভারসাম্যাবস্থায় সিস্টেমটি তাপমাত্রা, চাপ ও আয়তন-এর মত কিছু পরিমাপযোগ্য বৈশিষ্ট্যের সাহায্যে বর্ণনা করা যায়। এগুলি তাপগতিবৈজ্ঞানিক চলক হিসেবে পরিচিত। এগুলি ছাড়াও আরও অনেক চলক, যেমন – ঘনত্ব, আপেক্ষিক তাপ, সংকোচনীয়তা, তাপীয় প্রসারাংক, ইত্যাদি চিহ্নিত ও তুলনা করে কোন বস্তু ও পরিবশের সাথে বস্তুটির সম্পর্ক আরও পূর্ণাঙ্গভাবে প্রকাশ করা যায়।
সিস্টেমটির ভারসাম্যাবস্থাকে নির্দেশ করার যে চলক সেটি হল এনট্রপি। খুব সহজভাবে বলতে গেলে, এনট্রপি সিস্টেমটির মধ্যে বিশৃঙ্খলার একটি পরিমাপ। যখন একটি সিস্টেমের এনট্রপি সর্বাধিক হয়, তখন সেটি ভারসাম্যাবস্থায় চলে আসে। আর ভারসাম্যাবস্থার সবথেকে গুরুত্ত্বপূর্ণ বৈশিষ্ট্য হল, এই অবস্থায় যে কোন বৃহৎ সিস্টেমের চলকগুলি বিগত পরিবর্তনের অনপেক্ষ হয়ে যায়, আর সময়ের সাথে তারা আর পাল্টায় না।
যখন কোন বৃহৎ সিস্টেম একটি ভারসাম্যাবস্থা থেকে আরেকটি ভারসাম্যাবস্থায় রূপান্তরিত হয়, তখন বলা হয় একটি তাপগতিবৈজ্ঞানিক প্রক্রিয়া নিষ্পন্ন হয়েছে। কিছু কিছু তাপগতিবৈজ্ঞানিক প্রক্রিয়া বিপরীতকরণযোগ্য, আর অন্যগুলির বিপরীতকরণ সম্ভব নয়। ১৯শ শতাব্দীতে অত্যন্ত কষ্টসাধ্য পরীক্ষণের মাধ্যমে আবিষ্কৃত তাপগতিবৈজ্ঞানিক সূত্রগুলি সমস্ত তাপগতিবৈজ্ঞানিক প্রক্রিয়ার আচরণ নিয়ন্ত্রণ করে এবং এগুলির সীমা নির্ধারণ করে।
তাপমাত্রা (Temperature): বস্তুর তাপীয় অবস্থাকে বস্তুর তাপমাত্রা বলে। তাপমাত্রা বলতে বস্তু কতটুকু গরম বা ঠান্ডা তা বুঝায়। তাপমাত্রাকে ϴ বা "T" দ্বারা প্রকাশ করা হয়। তাপমাত্রার একক "°C, K, °F" ইত্যাদি।
তাপগতীয় প্রণালী বিষয়ে অধ্যয়ন করে কতকগুলো শাখার সৃষ্টি হয়েছে। এগুলো তাপগতিবিদ্যার বিভিন্ন প্রাণালী ও মতবাদের উপর ভিত্তি করে গড়ে উঠেছে।
মাই বেস্ট ফ্রেন্ড্‌স বার্থডে
মাই বেস্ট ফ্রেন্ড্‌স বার্থডে (১৯৮৭) কোয়েন্টিন টারান্টিনো ও ক্রেইগ হ্যামান-এর অসমাপ্ত সাদাকালো চলচ্চিত্র।
পাল্প ফিকশন
পাল্প ফিকশন ১৯৯৪ সালে মুক্তিপ্রাপ্ত চলচ্চিত্র নির্দেশক কুয়েন্টিন টারান্টিনোর অস্কার পুরস্কার বিজয়ী একটি চলচ্চিত্র। কোয়েন্টিন টারান্টিনো নির্দেশনা ছাড়াও রজার এভেরির সাথে এই চলচ্চিত্রটির সংলাপ নির্দেশনায় অবদান রাখেন।
পাল্প ফিকশন চলচ্চিত্রটি মুক্তি পাবার সাথে-সাথে রাতারাতি চলচ্চিত বোদ্ধাদের মাঝে ভীষণ সাড়া জাগায়। এমনকি আজও,মুক্তির ১২ বছর পর চলচ্চিত্র তৈরির সময় নির্দেশক আর পরিচালকেরা পাল্প ফিকশন এর অসামান্য ও অনন্য আবহ দ্বারা প্রভাবিত হন বা হয়েছেন বলে প্রমান পাওয়া যায়।
চলচ্চিত্রটির অনন্য ও নজর কাড়া বৈশিষ্ট্য এর মধ্য রয়েছে ভগ্ন ঘটনাপ্রবাহ,ব্যতিক্রমী চরিত্র-চারণ,পরিহাস আর ব্যঙ্গার্থক অবস্থার চতুর সমন্বয়,চলচিত্র ধারণকারী ক্যমেরার ব্যতিক্রমী ব্যবহার আর অতীতের জনপ্রিয় বিনোদন মূহুর্তের ক্রমোল্লেখ।
টারান্টিনো আর এভেরি এই চলচ্চিত্রের জন্য "শ্রেষ্ঠ অনন্য সংলাপ নির্দেশনা" বিভাগে অস্কার পুরস্কার লাভ করেন। এছাড়াও আরো বেশ কয়েকটি বিভাগ যেমন "শ্রেষ্ঠ চলচ্চিত্র" এর ক্ষেত্রেও পাল্প ফিকশন অস্কার মনোনয়ন লাভ করে।
কিল বিল
কিল বিল ( "কিল্‌ বিল্‌" অর্থাৎ "বিলকে হত্যা করো") কুয়েন্টিন টারান্টিনো পরিচালিত একটি ইংরেজি চলচ্চিত্র। এর মূল ভূমিকায় অভিনয় করেন অভিনেত্রী উমা থারম্যান। 
ছবিটির প্রথম অংশের ব্যাপক সাফল্যের পর এর ধারাবাহিকতায় "কিল বিল ২" বের হয়। "কিল বিল ২"-এ মূল কাহিনীর সমাপ্তি টানা হয়। ছবিটিতে উমা থারম্যানের চরিত্র একাধারে একজন পেশাদার খুনী এবং স্নেহপরায়ণ মা যিনি সন্তানের মঙ্গলের জন্য যেকোনো বিপদের সম্মুখীন হতে পারেন।
গ্রাইন্ড হাউস
গ্রাইন্ডহাউজ কুয়েন্টিন টারান্টিনো এবং রবার্ট রড্রিগেস পরিচালিত একটি মার্কিন চলচ্চিত্র।
"গ্রিন্ডহাউজ" বক্স অফিসে লাভ করতে পারিনি। কিন্তু চমৎকার বক্স অফিসের বিশ্লষণ এবং অনুকূল পর্যাচোলনার জন্য এটি জনপ্রিয়। চলচ্চিত্রটি তৈরীতে $৫৩ মিলিয়ন খরচ হয়েছে। এবং অর্জন করেছে $১১.৫ মিলিয়ন" মার্কিন যুক্তরাষ্ট্রে।
ইনগ্লোরিয়াস বাস্টার্ডস
ইনগ্লোরিয়াস বাস্টার্ড্‌স ২০০৯ সালে মুক্তিপ্রাপ্ত কোয়েন্টিন টারান্টিনো পরিচালিত একটি চলচ্চিত্র। ব্র্যাড পিট ও ক্রিস্টোফার ওয়াল্টজ এতে অভিনয় করেছেন। ৮২ তম অ্যাকাডেমী অ্যাওয়ার্ডে এই চলচ্চিত্রটি সেরা ছবি ও সেরা পরিচালক সহ ৮ টি বিভাগে মনোনয়ন পায় ও ক্রিস্টোফার ওয়াল্টজ সেরা পার্শ্ব অভিনেতার পুরস্কার জিতে নেন।
গল্পের সময়কাল ১৯৪১ থেকে ১৯৪৪, নাৎজি-অধিকৃত ফ্রান্সে। আমেরিকান-ইহুদী আটজন সৈনিককে পাঠানো হয় এই অঞ্চলে গিয়ে নাৎজিনিধনে। এই আটজনের নাৎজিনিধনের বীভৎস গল্প ছড়িয়ে পড়ে বিপক্ষশিবিরে, এদেরকেই বলা হতো বাস্টার্ডস। যুদ্ধের শেষের দিকে, ১৯৪৪ সালে এক জার্মান সৈনিকের বীরত্বের কাহিনী দিয়ে চলচ্চিত্র বানানো হয়। সেই চলচ্চিত্রের প্রিমিয়ার শো’তে আসবেন হিটলার, এমন খবর গোপনসূত্রে পেয়ে যায় বাস্টার্ডরা। তাদের পরিকল্পনা ছিলো, একই দিনে হিটলার, গোয়েবলস, জেনারেল হারম্যান গোরিংকে মেরে ফেলার সুযোগ পাওয়া গেছে, সেটা কাজে লাগাতেই হবে। মূলত গেরিলা কায়দায় কাজ করা এই দলটি তখন ছদ্মবেশে সিনেমা হলে ঢুকে পড়ার ফন্দি আঁটে। সৌভাগ্যক্রমে, সিনেমাহলের মালিক এক কমবয়েসি ছদ্মবেশী ইহুদি মেয়ে, যে নিজেও আলাদাভাবে হিটলারকে মারার নকশা করছে।
ফ্রম ডাস্ক টিল ডন
ফ্রম ডাস্ক টিল ডন (ইংরেজি: From Dusk Til Dawn "ফ্রম্‌ ডাস্ক্‌ টিল্‌ ডন্‌" অর্থাৎ "সন্দ্যা থেকে ভোর পর্যন্ত") রবার্ট রোদ্রিগেস পরিচালিত এবং কুয়েন্টিন টারান্টিনো রচিত ১৯৯৬ সালে মুক্তিপ্রাপ্ত একটি অ্যাকশন/হরর চলচ্চিত্র। এর অভিনয়শিল্পীরা হলেন জর্জ ক্লুনি, হার্ভে কিটেল, কোয়েন্টিন টারান্টিনো, জুলিয়েট লুইস প্রমুখ।
পারমাণবিক ভর
পারমাণবিক ভর হচ্ছে কোন মৌলিক পদার্থের একটি পরমাণুর ভর। পারমাণবিক ভরকে অনেকসময় একীভূত পারমাণবিক ভর একক হিসেবেও প্রকাশ করা হয়। পদার্থের অণুর ক্ষেত্রও একই রকম সংজ্ঞা প্রদান করা যায়। তখন এটিকে আণবিক ভর নামে ডাকা হয়। কোন পদার্থের আণবিক ভর এর পরমাণুগুলোর পারমাণবিক ভর থেকে বের করা যায়। কোন পদার্থের একটি অনুতে অবস্থিত প্রতিটি পরমাণুর পারমাণবিক ভরকে ঐ অনুর রাসায়নিক সংকেতে নির্দেশিত পরমাণুগুলোর স্ব স্ব অনুপাত দ্বারা গুন করে গুনফলগুলোকে যোগ করলে ঐ অনুর আণবিক ভর পাওয়া যায়।
দ্য রোড টু উইগান পিয়ের
দ্য রোড টু উইগান পিয়ের ইংরেজ সাহিত্যিক জর্জ অরওয়েল কর্তৃক রচিত একটি বই। ১৯৩০-এর দশকের অর্থনৈতিক মন্দা (Great Depression) সমগ্র পশ্চিমা বিশ্বে আঘাত হানে। তারই পটভুমিতে অরওয়েল এই বইটি লিখেন। উইগ্যান শহর ইংল্যান্ডের উত্তরাঞ্চলে অবস্থিত। কয়লা উতপাদন ছিল এর মূল অর্থনৈতিক কর্মকান্ড এবং উইগ্যানবাসীদের কর্মসংস্থানের প্রধান সূত্র। মন্দার ক্ষতিকর প্রভাব উইগ্যানে প্রকটভাবে প্রতিফলিত হয়। অরওয়েল তার বইতে উইগ্যানবাসীদের দুঃখ-কষ্টের বিস্তারিত বিবরন তুলে ধরেন। পাশাপাশি তিনি লাগামহীন পুঁজিবাদের কঠোর সমালোচনা করেন। সামাজিক ন্যায়বিচারের পক্ষে ত্রিশের দশকে লিখিত গ্রন্থের মধ্যে "দ্য রোড টু উইগান পিয়ের" অন্যতম।
লুসাকা
লুসাকা আফ্রিকা মহাদেশের রাষ্ট্র জাম্বিয়ার রাজধানী। দক্ষিণ আফ্রিকার সেবচেয়ে দ্রুত উন্নয়নশীল নগরীগুলোর মধ্যে অন্যতম। জনসংখ্যা ১.৭ মিলিয়ন।
পাকিস্তান পিপলস্‌ পার্টি
পাকিস্তান পিপলস্ পার্টি পাকিস্তানের প্রধানসারির রাজনৈতিক দল।
সার্ন
অর্গানিজাসিওঁ ওরোপেএন পুর লা রেশের্শে ন্যুক্লেয়্যার (), যা সের্ন নামে বেশি পরিচিত (উচ্চারণ [] বা ফরাসি উচ্চারণে []), জেনেভা শহরের পশ্চিমে ফ্রান্স ও সুইজারল্যান্ড-এর মধ্যকার সীমান্তে অবস্থিত বিশ্বের সর্ববৃহৎ কণা পদার্থবিজ্ঞান (Particle Physics) গবেষণাগার। ওয়ার্ল্ড ওয়াইড ওয়েব এর পীঠস্থান হিসাবেও এর পরিচিতি রয়েছে। ১৯৫৪ এর সেপ্টেম্বর ২৯-এ অনুষ্ঠিত এক সভায় সের্ন প্রতিষ্ঠার প্রস্তাবটি স্বাক্ষরিত হয়। প্রস্তাবে স্বাক্ষরকারী রাষ্ট্রের সংখ্যা শুরুতে মাত্র ১২ থাকলেও বর্তমানে এই সদস্য রাষ্ট্রের সংখ্যা বেড়ে ২০-এ দাঁড়িয়েছে।
সের্ন-এর আদি নাম ফরাসি "কোঁসেই ওরোপেয়ঁ পুর লা রেশের্শে ন্যুক্লেয়্যার" (Conseil Européen pour la Recherche Nucléaire)-এর আদ্যক্ষর চতুষ্টয় c, e, r, ও n থেকেই CERN বা সের্ন নামের উৎপত্তি।
শুরুতে স্বাক্ষরকারী রাষ্ট্রগুলো হচ্ছে:
এরপরে:
যার ফলশ্রুতিতে বর্তমান সদস্যা সংখ্যা ২০-এ দাঁড়িয়েছে। তাছাড়া ৮ টি সত্ত্বার(আন্তর্জাতিক সংস্থা অথবা দেশসমূহ) রয়েছে "পর্যবেক্ষক মর্যাদা"। এরা হলো ইউরোপিয়ান কমিশন, ভারত, ইস্রায়েল, জাপান, রাশিয়া, তুরস্ক, ইউনেস্কো এবং ইউএসএ।
নীল শীহান
নীল শীহান প্রখ্যাত মার্কিন সাংবাদিক। তিনি নিউ ইয়র্ক টাইম্‌সের সংবাদদাতা হিসেবে ভিয়েতনাম যুদ্ধ কভার করেন। পরবর্তীতে তিনি ভিয়েতনাম যুদ্ধের এক সার্বিক ইতিহাস রচনা করেন যেটি বিপুল ভাবে সমাদৃত হয়। উক্ত বই - আ ব্রাইট শাইনিং লাই - ১৯৮৯ সালে পুলিটজার পুরস্কার জয় করে।
থিওডোর কালুজা
থিওডোর ফ্রাঞ্জ এডুয়ার্ড কালুজা (নভেম্বর ৯, ১৮৮৫ – জানুয়ারি ১৯, ১৯৫৪) জার্মানি'র রেটিবোরে (যেটি বর্তমানে পোল্যান্ডের রেকিবোর্জ) জন্মগ্রহণ করেন। তিনি ছিলেন একজন মেধাবী গণিতবিদ ও পদার্থবিজ্ঞানী। পঞ্চমাত্রার স্থানে ক্ষেত্রসমীকরণ সংক্রান্ত কালুজা-ক্লেইন তত্ত্বের জন্য কালুজা বিখ্যাত হয়ে আছেন।
অ্যাসিড সারভাইভার্স ফাউন্ডেশন
এসিড সারভাইভারস ফাউন্ডেশন (ইংরেজি - ) এসিড সহিংসতার শিকার অসহায় মানুষদের চিকিৎসা, পরিচর্যা, সমাজে তাদের পুনর্ভুক্তি ও পুনর্বাসন এবং এসিড সহিংসতা নির্মূল করার লক্ষ্যে পরিচালিত একটি বাংলাদেশী সামাজিক সংগঠন।
এ এস এফের প্রতিষ্ঠার আগে এসিড হামলায় আক্রান্তদের চিকিৎসার ও পুনর্বাসন এবং এসিড সন্ত্রাসের প্রতিরোধের জন্য কোন সমন্বিত উদ্যোগ ছিল না। ফলে বাংলাদেশে এসিড সন্ত্রাস ব্যাপক বিস্তৃতি লাভ করে। প্রথমদিকে কিছু এনজিও বিচ্ছিন্নভাবে এসিড আক্রান্ত নারীদের আইনি ও অন্যান্য সহযোগিতা প্রদান শুরু করে। কিন্তু তা ছিল অপর্যাপ্ত, নির্যাতিত নারীদের জন্য সরকারি আশ্রয়কেন্দ্রটিই ছিল আক্রান্তদের একমাত্র আশ্রয়স্থল। এ আশ্রয়গুলোর অপর্যাপ্ততার মূল কারণ মানুষের সভাবজাত সামাজিক ঝোকপ্রবনতার মধ্যেই নিহিত। একজন এসিড আক্রান্তকে যতই সুযোগসুবিধা ও চিকিৎসাসেবা প্রদান করা হোক না কেন তাকে সাধারণ সমাজে সুস্থভাবে বাচার সুযোগ না করে দিতে পারলে প্রকৃত সমস্যার সমাধান হওয়া সম্ভব নয়।
এই চিন্তাধারা থেকেই কেবলমাত্র এসিডকে উপলক্ষ করে একটি স্বাধীন ও স্বাবলম্বী ফাউন্ডেশন প্রতিষ্ঠার প্রয়োজনীয়তা অনুভূত হয়। তাছাড়া তখন ঢাকা মেডিকেল কলেজের বার্ন ইউনিট ছাড়া অন্য কোথাও 
চিকিৎসার সুব্যবস্থাও ছিল না আর এসিড সহিংসতার বিরুদ্ধে জনমত গঠনের উদ্যোগ ছিল খুবই সীমিত।
এই প্রেক্ষাপটের এক পর্যায়ে ১৯৯৮ সালের সেপ্টেম্বর মাসে ইইনিসেফ প্রণীত একটি প্রতিবেদনে এসিড হামলায় আক্রান্তদের সাহায্য এবং পুনর্বার আক্রান্ত হওয়ার ঝুঁকি রোধকল্পে এ ধরনের একটি ফাউন্ডেশন গঠনের সুপারিশ করা হয় এবং পাশাপাশি এর অপরিহার্যতার প্রতিও সবার দৃষ্টি আকর্ষণ করা হয়। এরই ধারাবাহিকতায় CIDA (কানাডিয়ান ইন্টারন্যাশনাল ডেভেলপমেন্ট এজেন্সি) এবং ইউনিসেফ একসাথে কাজ করা শুরু করে। এসময় কয়েকটি বিষয় বিশেষ গুরুত্বের সাথে বিবচনায় আনতে হয় -
এ সব গুরুত্বপূর্ণ বিষয় বিবেচনায় রেখেই পরবর্তী বছরের মে মাসে এ এস এফের আত্মপ্রকাশ ঘটে। এর প্রতিষ্ঠা প্রক্রিয়ায় বাংলাদেশের অনেক আত্মনিবেদিত স্বেচ্ছাসেবক এবং ট্রাস্টিদের প্রভূত সহযোগিতা ছিল।
এ এস এফ মূলত পাঁচটি ইউনিটের মাধ্যমে কাজ পরিচালনা করে।
এই পাঁচটিই এসিড সন্ত্রাস প্রতিরোধের সাথে সরাসরি সম্পর্কিত। এই পাঁচটি ইউনিটের কাজে সহায়তা প্রদানের জন্য আরো দুটি ইউনিট রয়েছে।১. http://acidsurvivors.org
মার্ক নফ্‌লার
মার্ক ফ্রিওদর নফ্‌লার, (; জন্ম: আগস্ট ১২, ১৯৪৯) একজন ব্রিটিশ গীতিকার, চলচ্চিত্র স্কোর সুরকার, গিটারবাদক এবং রেকর্ড প্রযোজক। তিনি ডায়ার স্ট্রেইট্‌স রক সঙ্গীতদলের গায়ক, লিড গিটারবাদক, এবং গীতিকার হিসাবে ব্যপক পরিচিত, যা তিনি ১৯৭৭ সালে তাঁর ভাই ডেভিড নফ্‌লারের সাথে সহ-প্রতিষ্ঠা করেন।
১৯৯৫ সালে "ডায়ার স্ট্রেইট্‌স" ভেঙে যাবার পর, নফ্‌লার সাতটি একক অ্যালবাম রেকর্ড ও প্রযোজানা করেন এবং তাঁর পূর্বের শর্তানূযায়ী অনেক হিট গান প্রযোজনা করেন। পাশাপাশি তিনি আটটি চলচ্চিত্রের সঙ্গীত প্রযোজনা করেন, এর মধ্যে রয়েছে "লোকাল হিরো" (১৯৮৩), "ক্যাল" (১৯৮৪), "দ্য প্রিন্সেস ব্রাইড" (১৯৮৭), এবং "ওয়াগ দ্য ডগ" (১৯৯৭).
"ডায়ার স্ট্রেইট্‌স"-এর সাথে বজানোর এবং একক শিল্পী ও সুরকার হিসেবে কাজ করা ছাড়াও, নফ্‌লার অনেক বিশিষ্ট সঙ্গীতজ্ঞের সাথে রেকর্ড এবং একসাথে মঞ্চে সঞ্চালন করেছেন। এদের মধ্যে চেট এ্যটকিন্স, ক্রিস বটি, দ্য কিফটেইন্স, এরিক ক্ল্যাপটন, বব ডিলন, ব্রায়ান ফেরি, এমিলো হ্যারিস, জুলস্ হল্যান্ড, সনি লেনড্রেথ, ভ্যান মরিসন, স্টিলি ড্যান, স্টিং এবং জেমস টেলর ইত্যাদি সঙ্গীতঙ্গের সাথে কাজ করছেন। তিনি টিনা টার্নার, বব ডিলন এবং রান্ডি নিউম্যানের জন্যেও অ্যালবাম প্রযোজনা করেছেন।
নফ্‌লার একজন আঙুলশৈলী গিটারবাদক এবং "রোলিং স্টোন" ম্যাগাজিনের সর্বকালের সর্বশ্রেষ্ঠ ১০০ গিটারবদকে মধ্যে ২৭তম স্থান অর্জন করেন। নফ্‌লার এবং ডায়ার স্ট্রেইট্‌স-এর একত্রে এযাবৎ ১২০ মিলিয়নের বেশি অ্যালবাম বিক্রি হয়েছে। চারবারের গ্র্যামি পুরস্কার বিজয়ী নফ্‌লার এছাড়াও জিতেছেন এডিসন পুরস্কার, স্টেইজার পুরস্কার এবং আইভর নোভেলো পুরস্কার, পাশাপাশি যুক্তরাজ্য বিশ্ববিদ্যালয় থেকে সঙ্গীতের উপর তিনটি সম্মানসূচক ডক্টরেট ডিগ্রী অর্জন করেছেন।
ডায়ার স্ট্রেইট্‌স অ্যালবাম
আগোরা
আগোরা (গ্রিক: Ἀγορά, Agorá) হল প্রাচীন গ্রিক নগর-রাজ্যের একটি খোলা "সমাবেশের স্থান"। গ্রিক ইতিহাসের প্রাথমিক দিকে (খ্রিস্টপূর্ব ১০ম শতাব্দী-8র্থ শতাব্দী), জন্ম-স্বাধীন পুরুষ ভূমির মালিক যারা সেখানকার নাগরিক, তারা জনসমাবেশে একত্রিত হতো সামরিক কর্তব্য অথবা রাজার পরিচালক বা মন্ত্রিসভার বিবৃতি শুনার জন্য। পরে, আগোরা একটি বাজারও ছিল, যেখানে ব্যবসায়ীরা তাদের পণ্যসামগ্রী বিক্রি জন্য স্তম্ভের সারিতে স্টল বা দোকান রাখতো। আগোরার রাজনৈতিক ও বাণিজ্যিক স্থান হিসেবে ব্যবহার আসে দুটি গ্রিক ক্রিয়াতে αγοράζω, agorázō, "আমি দোকান", এবং αγορεύω, agoreúō, "আমি সর্বসাধারণে কথা বলি"। অ্যাগারাফৌবিয়া শব্দটি, সমালোচনামূলক সার্বজনীন পরিস্থিতিতে ভয়, যেটি আসে আগোরা থেকে যার অর্থ একটি একত্রের স্থান।
গ্রিসের এথেন্সের প্রাচীন আগোরা সবচেয়ে সুপরিচিত। তুরস্কের ইযমির নগরীর আগোরা ওপেন এয়ার মিউজিয়াম হচ্ছে বর্তমানে সবচেয়ে সংরক্ষিত আগোরা।
স্নায়ুযুদ্ধের উৎস
মার্কিন যুক্তরাষ্ট্র ও সোভিয়েত ইউনিয়নের মধ্যে শত্রুভাবাপন্নতার শুরু প্রথম বিশ্বযুদ্ধের শেষের দিকেই। ১৯১৭ সালের অক্টোবরে ভ্লাদিমির লেনিনের নেতৃত্বে বলশেভিকরা রুশ সরকারের পতন ঘটায় এবং তৎপরবর্তী কমিউনিস্ট রাশিয়া বিশ্বযুদ্ধ থেকে নিজেকে সরিয়ে নেয়। ১৯১৮ সালে মার্কিন যুক্তরাষ্ট্র, ব্রিটেন, ফ্রান্স ও জাপান রাশিয়াতে সামরিক অভিযান চালায়। তারা রাশিয়ার সরে যাওয়ার ফলে জার্মানির বিরুদ্ধে যুদ্ধে জার্মানির পূর্ব দিকে যে শূন্যতার সৃষ্টি হয়েছিল, তা পূরণের লক্ষ্যে এটা করেছিল বলে কারণ দর্শায়। কিন্তু লেনিনের সদ্যঃপ্রতিষ্ঠিত কমিউনিস্ট সরকার এই পদক্ষেপকে আক্রমণ হিসেবে গণ্য করে। আসলেও মার্কিন যুক্তরাষ্ট্র ও ইউরোপীয় শক্তিরা পুঁজিবাদ-বিরোধী প্রচার ও সাম্যবাদের আন্তর্জাতিকীকরণের তোড়জোড় শুরু করার জন্য নতুন এই রাশিয়ার প্রতি বিরূপ ছিল। ১৯২২ সালের ডিসেম্বরে রাশিয়া ও তার আশেপাশের অঞ্চল নিয়ে কমিউনিস্ট নিয়ন্ত্রণের অধীনে সোভিয়েত ইউনিয়ন প্রতিষ্ঠিত হয়। মার্কিন যুক্তরাষ্ট্র ১৯৩৩ সালের আগে সোভিয়ের ইউনিয়নকে স্বীকৃতি দেয়নি। ১৯২৯ সালে স্তালিন ক্ষমতায় আসার পর সোভিয়েত ইউনিয়ন ও মার্কিন যুক্তরাষ্ট্রের মধ্যকার গভীর রাজনৈতিক অনৈক্য আরও খারাপের দিকে মোড় নেয়।
১৯৩৯ সালের আগস্ট মাসে দ্বিতীয় বিশ্বযুদ্ধের প্রাক্কালে স্তালিন জার্মানির একনায়ক হিটলারের সাথে একটি আগ্রাসন-বিরোধী সন্ধিচুক্তিতে সই করেন, যাতে দুই পক্ষ একে অপরকে আক্রমণ না করার শপথ নেয় এবং জার্মান ও সোভিয়েত প্রভাব বলয়ের অন্তর্বর্তী অঞ্চলগুলি একে অপরের মধ্যে ভাগ করে নিতে সম্মত হয়। কিন্তু হিটলার চুক্তি ভঙ্গ করেন এবং ১৯৪১ সালের জুন মাসে জার্মান সেনাবাহিনী সোভিয়েত ইউনিয়ন আক্রমণ করে। যুক্তরাজ্য ও মার্কিন যুক্তরাষ্ট্র সোভিয়েতদের সাহায্যে এগিয়ে আসে এবং জার্মানদের বিরুদ্ধে এই তিন মিত্রশক্তি মিলে একটি কোয়ালিশন গঠন করে। কিন্তু এই কোয়ালিশনের মিত্রদের মধ্যে পারস্পরিক সন্দেহ ও অবিশ্বাসের অভাব ছিল না। সোভিয়েত পক্ষ থেকে অভিযোগ করা হয় যে তিন শক্তির মধ্যে সোভিয়েতরাই সবচেয়ে বেশি মূল্য দিয়েছে। ১৯৪৪ সালে জার্মানদের পরাজয় যখন অবধারিত, তখন যুদ্ধ-পরবর্তীকালে এই কোয়ালিশনের সদস্যদের সম্পর্ক কেমন হবে তা আরও স্পষ্ট হয়ে উঠে।
১৯৪৫ সালের মে মাসে নাৎসি জার্মানির পরাজয়ের আগেই পোল্যান্ডের ভবিষ্যতের প্রশ্নে মার্কিন যুক্তরাষ্ট্র ও সোভিয়েত ইউনিয়ন মতদ্বৈততা প্রকাশ করে। স্তালিনের সেনারা ১৯৪৪ ও ১৯৪৫ সালে পোল্যান্ড থেকে জার্মানদের হটিয়ে দেয় এবং সেখানে একটি সাম্যবাদ-সমর্থক সরকার স্থাপন করে। স্তালিন বিশ্বাস করতেন যে তাঁর দেশের নিরাপত্তার জন্য পোল্যান্ডের সোভিয়েত বলয়াধীন থাকা জরুরি। কিন্তু মিত্রশক্তিরা এর বিরোধিতা করে, এবং পূর্ব ইউরোপের অন্যান্য দেশের রাজনৈতিক ভবিষ্যৎ নিয়েও এই একই দ্বন্দ্বের পুনরাবৃত্তি ঘটে। তাই বলা যায়, ১৯৪৪ থেকে ১৯৪৬ সাল পর্যন্ত পূর্ব ইউরোপের নিয়তি নিয়ে দ্বন্দ্বই স্নায়ুযুদ্ধের বীজ বপন করে। তবে এ সময় দুই পক্ষই আশা করছিল যে এই মতানৈক্য কেটে যাবে এবং যে বন্ধুত্বপূর্ণ চেতনা নিয়ে তারা যুদ্ধের সময় একত্র হয়েছিল, তা রক্ষা করা যাবে।
প্রথম ক্রুসেড
প্রথম ক্রুসেড শুরু হয় ১০৯৫ সালে। পোপ আরবান ২ দ্বৈত উদ্দেশ্যে এই ক্রুসেড শুরু করেন, ঐশ্বরিক শহর জেরুজালেমকে মুসলমানদের কাছ থেকে স্বাধীন করা এবং এ পবিত্র ভূমিতে পূর্বাঞ্চলীয় খ্রিস্টানদের মুসলমান শাসন থেকে মুক্ত করা।
ইউরোপের বিভিন্ন অঞ্চল হতে মোট চারটি দল ক্রুসেডার্সদের পক্ষ থেকে গঠন করা হয়, এই দল গুলোর নেতৃত্বে ছিলেন রেয়মন্ড, গডফ্রে, হুগ, এবং বহেমন্ড। বাইজেন্টাইনদের উদ্দেশ্যে এই দল গুলো যাত্রা শুরু করে ১০৯৬ সালে।
এছাড়াও ক্রুসেডার্সদের আরো একটি দল গঠিত হয়ে ছিলো পিটারের নেতৃত্বে যাতে ছিলো নাইট এবং জনসাধারন এই দলের নামকরন করা হয়েছিল "পিপল'স ক্রুসেড"
মুসলিম এবং ক্রুসেডস দের প্রথম মুখ্য সংঘর্ষে তুর্কিশ বাহিনি ক্রুসেডস দের একটি বাহিনি (পিপল'স ক্রুসেড) কে পরাজিত করে
১০৯৭ সালের "মে" মাসে ক্রুসেডারস এবং বাইজেন্টাইন বাহিনি সমুহ একত্রে "নাইসিয়া" (বর্তমানে ইজনিক,তুর্কি) এবং "সেলজুক" আক্রমন করে
জুন মাসের শেষের দিকে বাইজেন্টাইন এবং ক্রুসেডাররা উক্ত শহরগুলোর উপর বিজয় লাভ করে এবং পরবর্তিতে ১০৯৯ সালের জুলাই মাসের মধ্যভাগে জেরুজালেমের গভর্নর চাপের মুখে অত্মসমর্পন করেন
এবং এভাবেই প্রথম ক্রুসেডে ক্রুসেডাররা মুসলিমদের উপর বিজয় লাভ করে
জনগণের ক্রুসেড
জনগণের ক্রুসেড প্রথম ক্রুসেডের একটি অংশ যা ১০৯৬ সালের এপ্রিল থেকে অক্টোবর পর্যন্ত প্রায় ৬ মাস অব্যাহত ছিল। এ ক্রুসেড জনপ্রিয় ক্রুসেড, চাষীদের ক্রুসেড অথবা ভিখারীদের ক্রুসেড নামেও পরিচিত। পিটার দ্য হারমিট ওয়াল্টার সান্স অ্যাভোয়ার সেনাদের নিয়ে এই ক্রুসেডের নেতৃত্ব দেন। উত্তর পশ্চিম আনাতোলিয়ার সিভেটটে কিলিজ আর্সালানের সেলজুক সেনাবাহিনী তাদের পরাজিত করে।
জার্মান ক্রুসেড, ১০৯৬
১০৯৬ সালের জার্মান ক্রুসেড প্রথম ক্রুসেডের অংশ যাতে ফ্রান্স ও জার্মান চাষী মুজাহিদগণ ইহুদী সম্প্রদায়ের উপর হামলা করে। যদিও ইহুদী বিরোধীরা ইউরোপে কয়েক শতক যাবৎ ছিল, কিন্তু এটিই প্রথম সংঘবদ্ধ নির্যাতনের ঘটনা। তবে পোপ আরবান ২ যখন প্রথম ক্রুসেড ঘোষণা করেন তখন তাতে ইহুদী সম্প্রদায়ের কথা উল্লেখ্য ছিল না পরে ইহুদীদের উপর এই নির্যাতনের নিন্দা করা হয়। ইহুদী সম্প্রদায়ের এই হামলা মুজাহিদগণের বিপথগামীতার কারণ হিসেবে মনে করা হয়। কোন কোন ক্ষেত্রে কর্তৃপক্ষ এবং ধর্মীয় নেতারা এই ইহুদী বিষয়টিকে লুকানো চেষ্টা করেছিলেন।
১১০১-এর ক্রুসেড
১১০০ এবং ১১০১ সালে সংঘটিত তিনটি আলাদা আন্দোলনের মধ্যে ১১০১-এর ক্রুসেড কম গুরুত্বপূর্ণ একটি ক্রুসেড। এটি প্রথম ক্রুসেডের সফল পরিণাম। এটিকে ভীরুদের ক্রুসেড নামেও ডাকা হয় কারণ প্রথম ক্রুসেডে ভয়ে পিছিয়ে যাওয়া বেশ কিছু মুজাহিদ অংশগ্রহণ করেছিল।
দ্বিতীয় ক্রুসেড
দ্বিতীয় ক্রুসেড (১১৪৫ - ১১৪৯) ইউরোপ থেকে ঘোষিত দ্বিতীয় গুরুত্বপূর্ণ ক্রুসেড, আগের বছর কাউন্টি অফ এডিসা এর পতন হওয়ার প্রেক্ষিতে যা ঘোষণা করা হয়েছিল ১১৪৫ সালে। এডিসাই ছিল প্রথম মুজাহিদ অঙ্গরাজ্য যাদের প্রথম ক্রুসেডে(১০৯৫ - ১০৯৯) দেখা গেছে এবং তাদেরই প্রথম পতন হয়।
তৃতীয় ক্রুসেড
তৃতীয় ক্রুসেড (১১৮৯ - ১১৯২), রাজাদের ক্রুসেডও বলা হয়, যা ছিল ইউরোপীয় নেতাদের পুনরায় পবিত্র ভূমিকে সালাদিনের কাছ থেকে দখল করার একটা চেষ্টা। অভিযানটি সফল হয় এবং আক্রে ও জাফার মত গুরুত্বপূর্ণ শহর দখল করা হয়। কিন্তু ক্রুসেডের মূল লক্ষ্য জেরুসালেম দখল করতে পারেনি।
দ্বিতীয় ক্রুসেডের ব্যর্থতার পর জেঙ্গিদ রাজবংশ একত্রিত সিরিয়ার নিয়ন্ত্রণ লাভ করে এবং মিশরের ফাতিমী শাসকদের সাথে দ্বন্দ্বে জড়ায়। মিশরীয় ও সিরীয় সেনাবাহিনী পরিশেষে সালাদিনের অধীনে একত্রিত হয়। সালাদিন ১১৮৭ সালে খ্রিস্টান রাষ্ট্রসমূহের দখলদারিত্ব কমাতে এবং জেরুসালেম পুনঃদখল করতে তাদেরকে নির্দেশ প্রদান করে। ধর্মীয় অনুভূতিতে আঘাত হানায়, ইংল্যান্ডের রাজা দ্বিতীয় হেনরি ও ফ্রান্সের রাজা দ্বিতীয় ফিলিপ তাদের মধ্যকার দ্বন্দ্বের পরিসমাপ্তি ঘটিয়ে নতুন ক্রুসেডে যোগদান করে। ১১৮৯ সালে হেনরির মৃত্যুর পর ইংরেজরা তার উত্তরাধিকার রাজা প্রথম রিচার্ডের অধীনে যুদ্ধ করে। বর্ষীয়ান জার্মান সম্রাট ফ্রেডেরিক বারবারোসাও যুদ্ধে শরিক হতে বৃহৎ সেনাবাহিনী নিয়ে আনাতোলিয়া হয়ে যাত্রা শুরু করেন। কিন্তু পবিত্র ভূমিতে পৌঁছার পূর্বেই ১১৯০ সালের ১০ জুন এশিয়া মাইনরের কাছে একটি নদীতে তার সলিল সমাধি হয়। তার মৃত্যুতে জার্মান ক্রুসেডারদের কষ্ট পান এবং বেশিরভাগ সৈন্যদল দেশে ফিরে যান।
চতুর্থ ক্রুসেড
চতুর্থ ক্রুসেড (১২০১ - ১২০৪) মূলত সাজানো হয়েছিলি মিশরে হামলা চালিয়ে জেরুজালেম জয় করার উদ্দেশ্যে। পরিবর্তে এপ্রিল ১২০৪ সালে পশ্চিমের মুজাহিদগণ গ্রিক অর্থডক্স শহর কন্সট্যান্টিপলে হানা দেয় এনং দখল করে, যা ছিল বাইজেন্টাইন সম্রাজ্যের রাজধানী। এটি ইতিহাসের সবচেয়ে লাভজনক ও অমার্জিত লুণ্ঠন বলে মনে করা করা হয়।
শিশুদের ক্রুসেড
শিশুদের ক্রুসেড বলতে ১২১২ সালে ঘটে যাওয়া কয়েকটি বাস্তব এবং কাল্পনিক ঘটনার সংমিশ্রনকে বোঝান হয় । এই ঘটনাগুলির মধ্যে রয়েছে জনৈক ফরাসী বা জার্মান বালকের দিব্যদৃষ্টি প্রাপ্তি, তৎকালীন 'পবিত্র ভূমি' তে বসবাসরত মুসলমানদেরকে শান্তিপূর্ণ ভাবে খ্রীষ্ঠধর্মে দিক্ষা দেয়া, একদল শিশু কিশোরের পদযাত্রা করে ইতালি গমন এবং পরবর্তীতে দাস হিসেবে সেই শিশুদেরকে বিক্রি অন্যতম।
পঞ্চম ক্রুসেড
পঞ্চম ক্রুসেড (১২১৭–১২২১) ছিল ইউরোপের খ্রিস্টানদের জেরুসালেম ও পবিত্র ভূমি পুনর্দখলের একটি প্রচেষ্টা, যাতে প্রথমে মিশরের শক্তিশালী আইয়ুবিদ রাজ্যকে পরাজিত করার চেষ্টা করা হয়।
ষষ্ঠ ক্রুসেড
ষষ্ঠ ক্রুসেড ১২২৮ সালে জেরুসালেম পুনরায় অধিকারের উদ্দেশ্যে শুরু হয়। পঞ্চম ক্রুসেডের ব্যর্থতার মাত্র ৭ বছর পরে এটি শুরু হয়েছিল। এই ক্রুসেড শেষে জেরুসালেম খ্রিস্টান শক্তির অধীনে আসে।
সপ্তম ক্রুসেড
সপ্তম ক্রুসেড হলো ফ্রান্সের সম্রাট ৯ম লুই এর পরিচালিত একটি ক্রুসেড বা ধর্ম যুদ্ধ, যা ১২৪৮ হতে ১২৫৪ পর্যন্ত সংঘটিত হয়। যুদ্ধে রাজা ৯ম লুই পরাজিত ও বন্দী হন। আইয়ুবীয় রাজবংশের শাসক আল মোয়াজ্জেম তুরানশাহ এর নেতৃত্বে মিশরীয় বাহিনী রাজা নবম লুইকে বন্দী করে। যুদ্ধ শেষে লুইয়ের মুক্তির জন্য ৫০,০০০ স্বর্ণমূদ্রা (ফ্রান্সের তখনকার বাৎসরিক আয়ের সমান অর্থ) মুক্তিপণ হিসাবে দেয়া হয়। এই ক্রুসেডে মিশরীয় বাহিনীকে বাহরী, মামলুক, বাইবার, কুতুজ, আইবাক, ও কুলওয়ান গোষ্ঠী সহায়তা করে। .
মেষপালকদের ক্রুসেড
মেষপালকদের ক্রুসেড বলতে দুইটি বিচ্ছিন্ন ঘটনাকে বোঝায়। একটি ঘটেছিল সপ্তম ক্রুসেডের সময়, ১২৫১ সালে। অপরটি ঘটেছিল ১৩২০ সালে।
সপ্তম ক্রুসেডে ফ্রান্সের রাজা লুই পরাজিত হন এবং তাঁকে কায়রোতে বন্দী রাখা হয়। ১২৫১ সালে লুইকে রক্ষার ব্যাপারে উত্তর ফ্রান্সের প্রায় ৬০ হাজার তরুণ কৃষক স্বপ্নে কুমারী মেরির নির্দেশপ্রাপ্ত এক হাঙ্গেরীয় নেতার নেতৃত্বে প্যারিসে যায় এবং সেখান থেকে ফ্রান্সের বিভিন্ন জায়গায় ছড়িয়ে পড়ে ও সংঘর্ষ শুরু করে। এদেরকে পরবর্তীতে দমন করা হয়।
১৩২০ সালে উত্তর ফ্রান্সের নরমঁদিতে এক মেষপালক কিশোর স্বপ্নে দেখে তাঁকে স্পেনের মুর তথা মুসলমানদের বিরুদ্ধে লড়াই করতে হবে। তাকে ঘিরে একটি আন্দোলন গড়ে ওঠে এবং তারা প্যারিসে যায়। কিন্তু সেখানে পাত্তা না পেয়ে তারা দক্ষিণে স্পেনের দিকে অগ্রসর হতে থাকে এবং পথিমধ্যে বিভিন্ন প্রাসাদে লুটতরাজ চালায় ও ইহুদীদের হত্যা করে। পরে স্পেনে প্রবেশ করে সেখানেও ইহুদীদের হত্যা করতে থাকে। পরে স্পেনের রাজপুত্র আলফোন্সো এদের নিয়ন্ত্রণে আনেন।
নবম ক্রুসেড
নবম ক্রুসেড-কে অনেক সময় অষ্টম ক্রুসেডের সাথে একত্রে বর্ণনা করা হয়। এটিকে পবিত্র ভূমি দখলের উদ্দেশ্যে মধ্যযুগে সংঘটিত শেষ ক্রুসেড হিসেবে গণ্য করা হয়। এটি ১২৭১-১২৭২ সালে সংঘটিত হয়েছিল।
ফ্রান্সের ৯ম লুই ৮ম ক্রুসেডের সময় তিউনিস দখলে ব্যর্থ হলে ইংল্যান্ডের রাজা ১ম এডওয়ার্ড ইসরায়েলের আকো বন্দরের দিকে যাত্রা করেন। কিন্তু ততদিনে ইউরোপের ক্রুসেডের জোয়ার ছিলে শেষের দিকে। আর মিশরের মামলুক রাজবংশও ছিল বেশ শক্তিশালী। ফলে এডওয়ার্ডের এই ক্রুসেড ব্যর্থ হয়। এই ব্যর্থতার পরপরই ভূমধ্যসাগরের উপকূলে ক্রুসেডারদের বাকী ঘাঁটীগুলিরও একে একে পতন ঘটে।
আলেকজান্দ্রীয় ক্রুসেড
আলেক্সান্দ্রীয় ক্রুসেড একটি ক্ষণস্থায়ী ধর্মযুদ্ধ, যা ১৩৬৫ সালের অক্টোবর মাসে সংঘটিত হয়। সাইপ্রাসের ১ম পিটার এই ক্রুসেডটি মিশরের আলেক্সান্দ্রিয়া শহরের বিপক্ষে পরিচালনা করেন। ধর্মীয় কারণের বদলে অর্থনৈতিক ফায়দার জন্যেই এই ক্রুসেডটি পরিচালিত হয়।
নিকোপোলিসের যুদ্ধ
নিকোপোলিসের যুদ্ধ (ইংরেজি ভাষায় Battle of Nicopolis; বুলগেরীয় ভাষায় Битка при Никопол; তুর্কি ভাষায় Niğbolu Savaşı; হাঙ্গেরীয় ভাষায় Nikápolyi Csata; রুমানীয় ভাষায় Bătălia de la Nicopole) ১৩৯৬ সালের ২৫শে সেপ্টেম্বর দানিউব নদীর উপর অবস্থিত বুলগেরীয় শহর নিকোপোলিসে সংঘটিত হয়। এর এক পক্ষে ছিল উসমানীয় সাম্রাজ্য, এবং অন্য পক্ষে ছিল হাঙ্গেরি, সুইজারল্যান্ড, ফ্রান্স, ইংল্যান্ড, জার্মানি, এবং অন্যান্য ইউরোপের এলাকা থেকে আগত সম্মিলিত 3 লাখেরও বেশি খ্রিস্টান সেনার দল। এটি ছিল মধ্যযুগের সর্বশেষ বড় আকারের ক্রুসেড।
এই যুদ্ধ সংঘটিত হয় চতুর্দশ শতাব্দীর একেবারে শেষের দিকে। হাঙ্গেরির সিংহাসনে সিগিসমুন্ড বসলে তিনি তৎকালীন তুরস্কের উসমানীয় বা অটোমান সুলতান বায়েজিদের অধীনে থাকা বুলগেরিয়া আক্রমণ করে দানিয়ুব নদীর অববাহিকায় অবস্থিত নিকোপোলিস নামক শহর দখল করে নেন। এই সংবাদে সুলতান বায়েজিদ একটি শক্তিশালী ওসমানীয় বাহিনী তাঁর বিরুদ্ধে পাঠালে সিগিসমুন্ড তাদের শক্তি বুঝে যুদ্ধ এড়িয়ে গিয়ে তখনকার মতো পশ্চাদপসরণ করেন। এরপর ওসমানীয় বাহিনীর বিরুদ্ধে তিনি অপরাপর ইউরোপীয় রাজাদের কাছে সাহায্য চাইলে পোপ নবম বেনিফেস এগিয়ে আসেন। তাঁর ডাকে সাড়া দেয় ফ্রান্স,ইংল্যান্ড,লোম্বার্ডি,স্যাভয়,ব্যাভারিয়া,জার্মানি,হাঙ্গেরি,ওয়ালশিয়া,বোহেমিয়া,অস্ট্রিয়া। তারা সম্মিলিত ভাবে উসমানীয়দের বিরুদ্ধে নিকোপোলিসে সমবেত হয়।
ধর্ম যোদ্ধারা কোন প্রকার পুর্ব পরিকল্পনা ছাড়াই উসমানীয়দের আক্রমণ করে। মাত্র তিন ঘন্টার যুদ্ধে সম্মিলিত বাহিনী বায়েজিদের কাছে পরাজিত হয়। সিগিসমুন্ড দানিয়ুব নদী পাড়ি দিয়ে হাঙ্গেরিতে চলে আসেন।
এছাড়াও এই যুদ্ধে বিভিন্ন দেশের খ্রিস্টান 60 জন শাহজাদা বন্দি হয়ে ও সুলতান তাদেরকে পরে মুক্ত করে দেন যাতে পরবর্তীতে আবার প্রস্তুতি নিয়ে যুদ্ধ করতে।
এটি ছিল মুসলমানদের বিরুদ্ধে ইউরোপীয় খ্রিস্টানদের সম্মিলিত সর্বশেষ ক্রুসেড।
কম্পিউটিং হার্ডওয়্যারের ইতিহাস
কম্পিউটারকে হার্ডওয়্যার ও সফটওয়্যার এই দুই ভাগে ভাগ করা যায়। কম্পিউটার হার্ডওয়্যার বলতে সেই ভৌত যন্ত্রকে বোঝায়, যা কোন প্রোগ্রামের নিয়ন্ত্রণে উপাত্ত সংরক্ষণ ও তাতে পরিবর্তন সাধন করতে পারে। সৃষ্টির শুরু থেকেই কম্পিউটার হার্ডওয়্যার আরও দ্রুত, সস্তা ও বেশি তথ্য ধারণক্ষমতাবিশিষ্ট করার অনবরত চেষ্টা চলছে।
কম্পিউটারের উদ্ভাবনের আগে বেশির ভাগ গণনার কাজ মানুষ নিজেই সম্পাদন করত। গণনার কাজে সুবিধার জন্য মানুষ যে সব যন্ত্র উদ্ভাবন করেছে, তাদেরকে সাধারনভাবে ক্যালকুলেটর বলা হয়। যদিও ক্যালকুলেটর এখনও তৈরি করা হয়, বর্তমানে কম্পিউটার তাদেরকে ছাড়িয়ে গেছে এবং প্রায় সর্বত্রই এখন গণনার কাজে কম্পিউটার ব্যবহৃত হয়। ১৯৪০-এর দশকের পর প্রতি দশকেই কম্পিউটার প্রযুক্তি বিশাল সব পরিবর্তনের মধ্য দিয়ে অগ্রসর হয়েছে।
হাজার হাজার বছর ধরে মানুষ গণনার কাজে সহায়তার জন্য যন্ত্রের ব্যবহার করে আসছে। একেবারে শুরুর দিকের গণনা যন্ত্র ছিল সম্ভবত টালী দন্ড। এরপর ফিনিসীয়রা কাদামাটি দিয়ে তৈরি বিভিন্ন আকৃতির বস্তু দিয়ে সংখ্যা নির্দেশ করে সেগুলি পাত্রে রেখে হিসাব রাখত। ব্যাবিলনীয়রা ও মিশরীয়রা অ্যাবাকাসের মাধ্যমে হিসাব করত।
জ্যোতির্বৈজ্ঞানিক হিসাব করার জন্য প্রাচীন ও মধ্যযুগে বেশ কিছু অ্যানালগ কম্পিউটার বা গণনাযন্ত্র নির্মাণ করা হয়েছিল। প্রাচীন গ্রিসে নির্মিত হয়েছিল আন্তিকাইথেরা যন্ত্র এবং আস্ত্রোলাব (আনু. ১৫০-১০০ খ্রিপূ)। এই যন্ত্রগুলিকে সাধারণত প্রথম অ্যানালগ কম্পিউটার হিসেবে গণ্য করা হয়। প্লানিস্ফিয়ার, আবু রাইহান আল-বিরুনির কিছু উদ্ভাবন (১০ম শতকে), আবু ইসহাক ইব্রাহিম আল-জার্কালির ইকুয়েটোরিয়াম, অন্যান্য মুসলিম জ্যোতির্বিদদের তৈরি বিভিন্ন জ্যোতির্বৈজ্ঞানিক অ্যানালগ কম্পিউটার-ও উল্লেখযোগ্য।
জন নেপিয়ার উল্লেখ করেন যে সংখ্যাসমূহের লগারিদমের যোগ ও বিয়োগ প্রক্রিয়ার মাধ্যমে সেগুলির গুণ ও ভাগ সম্পাদন করা যায়। নেপিয়ার যখন তাঁর প্রথম লগারিদম সারণি প্রস্তুত করছিলেন, তখন তাঁকে অনেক বড় বড় গুণ ও ভাগ করতে হয়েছিল, এবং 
সেই কাজে সুবিধার জন্য তিনি নেপিয়ারের হাড় নামের অ্যাবাকাস জাতীয় একটি যন্ত্র তৈরি করেন।
ওয়ার্ল্ড ওয়াইড ওয়েবের ইতিহাস
ব্রিটিষ পদার্থবিজ্ঞানী ও কম্পিউটার বিজ্ঞানী টিমথি বার্নার্স-লি সুইজারল্যান্ডের জেনেভার সার্ন সংস্থার একটি প্রকল্প হিসেবে ওয়ার্ল্ড ওয়াইড ওয়েব উদ্ভাবন করেন। তিনি বেশ কিছু বিদ্যমান ধারণাকে একটিমাত্র ব্যবস্থাতে সংযুক্ত করেন, যাতে পদার্থবিজ্ঞানীরা ইন্টারনেটে আরও সহজে তথ্য ব্যবহার করতে পারেন। বার্নার্সের সবচেয়ে গুরুত্বপূর্ণ অবদান হল তিনি পূর্বতন গোফার সেবায় ব্যবহৃত হাইপারলিংকের ধারণার সাথে মাল্টিমিডিয়া প্রযুক্তির (অর্থাৎ ছবি অন্তর্ভুক্ত করার ক্ষমতা) সমন্বয় ঘটান। বার্নার্স-লি ১৯৮০-র দশকের শুরুর দিকেই হাইপারটেক্সট নিয়ে গবেষণা শুরু করেন। ওয়েবের একটি শুরুর দিকের প্রোটোটাইপ রূপ ১৯৮৯ সাল থেকে সার্নে ব্যবহৃত হতে শুরু করে। বার্নার্সের এই উদ্ভাবন দ্রুত বিশ্বের বিভিন্ন বিশ্ববিদ্যালয়ে ছড়িয়ে পড়ে।
ইউনিভার্সিটি অভ ইলিনয় অ্যাট আর্বানা-শ্যাম্পেইনের অধীন ন্যাশনাল সেন্টার ফর সুপারকম্পিউটিং অ্যাপ্লিকেশন্‌সের কিছু দল ওয়েব প্রযুক্তির উন্নয়ন সাধন করে। তারা ১৯৯৩ সালে ওয়েবের জন্য প্রথন ব্রাউজার সফটওয়্যার নির্মাণ করে, যার নাম ছিল মোজাইক। এর বছর খানেকের মধ্যেই কম্পিউটার প্রোগ্রামার মার্ক অ্যান্ডারসেন নেটস্কেপ কমিউনিকেশন্‌স কর্পোরেশন নামের একটি বাণিজ্যিক কোম্পানি শুরু করেন, যার উদ্দেশ্য ছিল ওয়েব প্রযুক্তি নির্মাণ করা ও এগুলি বিক্রি করা।
উইন্ডোজ ২.০
উইন্ডোজ ২.০ (Windows 2.0) মাইক্রোসফট উইন্ডোজ গ্রাফিকাল ইউজার ইন্টারফেস-ভহিত্তিক অপারেটিং পরিবেশের একটি সংস্করণ। এটি উইন্ডোজ ১.০-এর পরবর্তী সংস্করণ।
উইন্ডোজ ২.০-তে অ্যাপলিকেশন উইন্ডোগুলিকে একটির উপর আরেকটি রাখার ব্যবস্থা বাস্তবায়ন করা হয়। উইন্ডোজ ২.০-তে নতুন উন্নততর কিবোর্ড শর্টকাটের ব্যবস্থা ছিল এবং এটিতেই "ম্যাক্সিমাইজ" ও "মিনিমাইজ" পরিভাষাগুলি প্রথম ব্যবহার করা হয়। এর আগে এগুলি উইন্ডোজ ১.০-তে যথাক্রমে "আইকনাইজ" ও "জুম" নামে পরিচিত ছিল।
উইন্ডোজ ৩.০
মাইক্রোসফট উইন্ডোজ ৩.০ মাইক্রোসফট কর্পোরেশন এর দ্বারা উদ্ভাবিত একটি কম্পিউটার অপারেটিং সিস্টেম। এটি অবশ্য একক ভাবে কাজ করতো না, বরং এমএস-ডস এর গ্রাফিকাল ইন্টারফেইস হিসেবে এটি ব্যবহৃত হতো।
উইন্ডোজ ২.১ এর উন্নততর সংস্করণ হিসাবে উইন্ডোজ ৩.০ তৈরি করা হয়। এতে গ্রাফিকাল ইন্টারফেইসটি ঢেলে সাজানো হয়, আর মেমরি ম্যানেজমেন্টের কৌশলগুলোর উৎকর্ষ সাধন করা হয়। এটি ইন্টেল এর ৮০২৮৬ ও ৮০৩৮৬ প্রসেসরের মেমরি ম্যানেজমেন্ট সুবিধাগুলো কাজে লাগায়। ডসের জন্য লেখা টেক্সট মোডের প্রোগ্রামগুলো উইন্ডোর মধ্যে করে চালানো যেতো। এটি এক সাথে একাধিক প্রোগ্রাম চালাতে সক্ষম ছিলো।
ডস এর ফাইল ম্যানেজারের বদলে উইন্ডোজ ৩ তে আইকন-ভিত্তিক প্রোগ্রাম ম্যানেজার এবং তালিকাভিত্তিক ফাইল ম্যানেজার ব্যবহার করা হয়েছিলো। ফলে প্রোগ্রাম চালানো ও ফাইল খোঁজা সহজ হয়। ম্যাক ও এস এর অণুকরণে উইন্ডোজে যোগ করা হয় কন্ট্রোল প্যানেল, যার দ্বারা সিস্টেমের বিভিন্ন কাজ করা চলতো।
উইন্ডোজ ৩ এর সাথে দেয়া হয়েছিলো বিভিন্ন রকমের অ্যাপ্লিকেশন। যেমন, লেখালেখির জন্য নোটপ্যাড, ওয়ার্ড প্রসেসিং এর জন্য রাইট, ম্যাক্রো রেকর্ডিং এর সফটওয়ার, আঁকাআকির জন্য পেইন্ট, এবং হিসাব করার জন্য একটি ক্যালকুলেটর। এছাড়া রিভার্সি খেলাটির সাথে এখানে যোগ করা হয় সলিটেয়ার খেলাটি।
উইন্ডোজ ৯৫
উইন্ডোজ ৯৫ একটি গ্রাফিক্যাল ইউজার ইন্টারফেস সংবলিত অপারেটিং সিস্টেম। ১৯৯৫ সালের ২৪ আগস্ট এটি মুক্তি পায়। মাইক্রোসফটের আগের অপারেটিং সিস্টেম থেকে ইউন্ডোজ ৯৫ অনেক ব্যতিক্রমী ছিল এবং মুক্তির পর এটি বেশ জনপ্রিয়তা লাভ করে। অপারেটিং সিস্টেমটি নির্মাণের সময় এর নাম দেয়া হয়েছিল উইন্ডোজ ৪.০ বা "শিকাগো"।
উইন্ডোজ ৯৫ মূলত মাইক্রোসফটের আগের এমএস-ডস এবং উইন্ডোজকে একীভূত করা হয় এবং ডসের উন্নত সংস্করন নির্মাণ করা হয় যার নাম রাখা হয়েছিল এমএস ডস ৭.০। জনপ্রিয় উইন্ডোজ ৩.১x থেকে এই সিস্টেমের অগ্রগতি ছিল চোখে পরার মত। সবচেয়ে চোখে পরার মত বিষয় হল এর গ্রাফিক্যাল ইউজার ইন্টারফেস যার মূল কাঠামো এখনো ভিস্তায় ব্যবহৃত হচ্ছে। এতেই প্রথম ফাইলের নাম ২৫৫ অক্ষরে রাখার সুবিধা দেয়া হয়। এর পূর্বসূরী উইন্ডোজ ৩.১ কে আলাদাভাবে কিনে ডসের মাধ্যমে ব্যবহার করতে হত। কিন্তু উইন্ডোজ ৯৫ থেকে অপারেটিং সিস্টেমের সাথেই ডস প্রদান করা শুরু হয়।
উইন্ডোজ এক্সপি
উইন্ডোজ এক্সপি (Windows XP) মাইক্রোসফট কর্পোরেশনের তৈরি করা একটি অপারেটিং সিস্টেম। জনপ্রিয় অপারেটিং সিস্টেমের মধ্যে মাইক্রোসফটের উইন্ডোজ এক্সপি সবচেয়ে এগিয়ে। লিনাক্সের মত উইন্ডোজ কিন্তু উম্মুক্ত নয় তার পরেও সহজ এবং জনপ্রিয় এই অপারেটিং সিস্টেমটি। জনপ্রিয় অপারেটিং সিস্টেম মাইক্রোসফটের উইন্ডোজ সাধারণত সিডি/ডিভিডি থেকে ইনস্টল করা হয়। তবে সিডি/ডিভিডি রম না থাকলে ইনস্টল করার ক্ষেত্রে ইউএসবি ডিভাইস (ফ্লাশ ডিক্স, মেমোরী কার্ড ইত্যাদি) ব্যবহার করা যায়। বাংলাদেশে এখনো প্রায় ৯০% কম্পিউটার ব্যবহারকারীগণ অপারেটিং সিষ্টেম হিসেবে উইন্ডোজ এক্সপি ব্যবহার করেন এবং ব্যবহার করতে পছন্দ করেন। যদিও বাজারে তার চেয়ে অনেক বেশি ফিচার সম্পন্ন অপারেটিং সিষ্টেম রয়েছে (যেমন- ভিস্তা, সেভেন, উবুন্টু, ডেবিয়ান, ম্যানড্রেক, ম্যাক)। এর মূল কারণ, এক্সপি খুব ব্যবহার বান্ধব। উইন্ডোজ এক্সপির পরে উইন্ডোজ ভিস্তা এবং উইন্ডোজ ৭ বাজারে এসেছে। কিন্তু উইন্ডোজ এক্সপি ব্যবহারকারী খুব একটা কমে যায়নি। এমনকি উইন্ডোজের পরবর্তী সংস্করণ গুলোও এর মত জনপ্রিয়তা পায়নি (উইন্ডোজ ৭ ব্যতিত)।
উইন্ডোজ ভিস্তা
উইন্ডোজ ভিস্তা পার্সোনাল কম্পিউটারের জন্য নির্মিত গ্রাফিক্যাল অপারেটিং সিস্টেম। ডেস্কটপ, ল্যাপটপ, ট্যাবলেট পিসি এবং মিডিয়া সেন্টার কম্পিউটারে ভিস্তা ব্যবহার করা যায়। ২০০৫ সালের ২২ জুলাই যখন ভিস্তার কাজ শুরু হয় ভিস্তা "লংহর্ন" নামে পরিচিত ছিল। ২০০৬ সালের ৮ নভেম্বর ভিস্তার নির্মাণ শেষ হয়। এর পরের তিনমাস পর্যায়ক্রমে হার্ডওয়ার ও সফটওয়ার নির্মাতা প্রতিষ্ঠান, ব্যবসায়িক ক্রেতা ও খুচরা বাজারে ভিস্তা আসতে শুরু করে। ২০০৭ সালের ৩০ জানুয়ারি আনুষ্ঠানিকভাবে ভিস্তার বাজারজাতকরন শুরু হয় এবং সাধারণের হাতে চলে আসে। ভিস্তাকে মাইক্রওসফটের ওয়েবসাইট থেকে নামানোর ব্যবস্থা করা হয়েছিল। ভিস্তা এর পূর্বসূরী অপারেটিং সিস্টেম উইন্ডোজ এক্সপি এর প্রায় পাঁচ বছর পর মুক্তি পেয়েছে। মাইক্রোসফটের উইন্ডোজTভিত্তিক অপারেটিং সিস্টেম মুক্তির ক্ষেত্রে এটিই দীর্ঘতম সময়।
কায়রো (অপারেটিং সিস্টেম)
কায়রো ছিল উইন্ডোজ এনটি ৪.০-এর জন্য মাইক্রসফটের একটি প্রকল্পের সাংকেতিক নাম। প্রকল্পটি ১৯৯১ থেকে ১৯৯৬ পর্যন্ত চালু ছিল। এই প্রকল্প থেকে কোন অপারেটিং সিস্টেম প্রকাশ না পেলেও উইন্ডোজের ভবিষ্যৎ সংস্করণগুলিতে এর অংশবিশেষ বাস্তবায়িত হয়।
এমএস-ডস
এমএস-ডস (ইংরেজিতে MS-DOS, যা Microsoft Disk Operating System-এর সংক্ষিপ্ত রূপ) মাইক্রোসফট কোম্পানির বাজারকৃত একটি অপারেটিং সিস্টেম। ডস পরিবারের অপারেটিং সিস্টেমগুলির মধ্যে এটিই ছিল সবচেয়ে বেশি ব্যবহৃত এবং ১৯৮০-র দশকে পিসি-কম্প্যাটিবল প্ল্যাটফর্মগুলির বাজার দখলকারী প্ল্যাটফর্ম। পরবর্তীতে মাইক্রোসফট উইন্ডোজ অপারেটিং সিস্টেম ধীরে ধীরে এটিকে প্রতিস্থাপন করে।
এমএস-ডস প্রথম ১৯৮১ সালে প্রকাশ পায় এবং ২০০০ সালে এর উন্নয়ন বন্ধের আগ পর্যন্ত এর আটটি সংস্করণ বের হয়। একটি প্রোগ্রামিং ভাষা কোম্পানি থেকে বৃহত্তর সফটওয়্যার কোম্পানিতে মাইক্রোসফটের উত্তরণের পেছনে এমএস-ডস ছিল প্রধান একটি পণ্য। এটি কোম্পানিটিকে অস্তিত্ত্ব ও প্রসারের জন্য প্রয়োজনীয় লাভ ও বাজার সম্পদের ব্যবস্থা করে দেয়।
আট-হাজারী পর্বতশৃঙ্গ
আট-হাজারী পর্বতশৃঙ্গ দ্বারা বিশ্বের চৌদ্দটি সুউচ্চ পর্বতশৃঙ্গকে বোঝায় যাদের উচ্চতা সমুদ্রপৃষ্ঠ হতে ৮,০০০ মিটারের (২৬,৪২৭ ফুট) বেশী। এই পর্বতশৃঙ্গের সবগুলোই এশিয়ার হিমালয় ও কারাকোরাম পর্বতমালায় অবস্থিত।
সেপ্টেম্বর ২০০৩ পর্যন্ত, তথ্য সংগ্রহ করা হয়েছে "Chinese National Geography" পৃষ্ঠা৭৭.
কে২
কেটু () হচ্ছে মাউন্ট এভারেস্টের পর বিশ্বের দ্বিতীয় সর্বোচ্চ পর্বত শৃঙ্গ। সমুদ্রপৃষ্ঠ থেকে এর উচ্চতা । হিমালয় পর্বতমালার কারাকোরাম পর্বত রেঞ্জের অন্তর্গত এই পর্বতশৃঙ্গটি পাকিস্তানের গিলগিত-বালতিস্তান ও চীনের জিংজিয়ানের তাক্সকোরগান সীমান্তে অবস্থিত।
এই পর্বতশৃঙ্গে আরোহন করা অত্যন্ত দুর্গম হওয়ায় এটি জংলী পর্বত নামেও পরিচিত। অন্নপূর্ণা পর্বতশৃঙ্গের পর আট-হাজারী পর্বতশৃঙ্গগুলোতে আরোহন প্রচেষ্টায় মৃত্যুর হারের দিক থেকে কেটু-এর অবস্থান দ্বিতীয়। এর চূড়ায় আরোহনকারী প্রতি চার জনের মধ্যে একজন মৃত্যুবরণ করেছে।
এই পর্বতশৃঙ্গে আরোহনের প্রথম প্রচেষ্টা করেন একটি অ্যাংলো-সুইস অভিযাত্রী দল ১৯০২ সালে এবং তাঁরা শৃঙ্গের উত্তর-পূর্ব ধার বরাবর ১৮,৬০০ ফিট (৫,৬৭০ মিটার) উচ্চতা পর্যন্ত আরোহনে সমর্থ হন।অন্যান্য অসফল প্রচেষ্টাগুলির মধ্যে উল্লেখযোগ্য হল ১৯০৯ সালে লুইগি আমেদিও, ডিউক অফ্ আবুরাজ্জির নেতৃত্বে শৃঙ্গের দক্ষিণ-পূর্ব ধার বরাবর (যেটি পরে আবুরাজ্জি রিজ্ নামে পরিচিত হয়) একটি ইতালিয় অভিযানএবং তাঁরা প্রায় ২০,০০০ ফিট (৬,১০০ মিটার) উচ্চতা পর্যন্ত আরোহনে সমর্থ হন। এরপর ১৯৩৮ সালে একটি আমেরিকান অভিযাত্রী দল চার্লস হাউস্টনের নেতৃত্বে আবুরাজ্জি রিজ্ ধরে প্রায় ২৬,০০০ ফিট (৭,৯২৫ মিটার) উচ্চতা পর্যন্ত আরোহনে সমর্থ হন। শেষপর্যন্ত, ১৯৫৪ সালে একটি ইতালিয় অভিযাত্রী দল ভূতাত্বিক আরদিতো দেসিওর নেতৃত্বে আবুরাজ্জি রিজ্ বরাবার কে২ জয় করেন। আকিলে কম্পাগননি এবং লিনো লাসেদেলি ১৯৫৪ সালের ৩১ শে জুলাই স্থানীয় সময় অনুসারে বিকেল ৬ টার সময় সর্বোচ্চ বিন্দুতে পৌঁছান। এখন শীতকালে কে২-এর চূড়ায় আরোহন করা সম্ভব হয়নি।
লোৎসে
লোৎসে (সরকারী ভাবে চীনে Lhozê; তিব্বতীয় in Wylie transliteration: "lho rtse"; চীনা: 洛子峰, Pinyin: "Luòzǐ Fēng") পৃথিবীর চতুর্থ উচ্চতম পর্বতশৃঙ্গ যা দক্ষিণে মাউন্ট এভারেস্টের সাথে সংযুক্ত। এর সর্বোচ্চ উচ্চতা ৮৫১৬ মিটার (২৭,৯৩৯ ফুট)। মে ১৮,১৯৫৬ সালে সর্বপ্রথম একদল সুইস অভিযাত্রী এর শীর্ষে আরোহন করেন।
মাকালু
মাকালু (নেপালী:मकालु/মকালু) পৃথিবীতে পঞ্চম উচ্চতম পর্বত এবং চীন এবং নেপালের মধ্যে সীমারেখাতে মাউন্ট এভারেস্ট এর ২২ কিমি (১৪ মাইল) পূর্বে অবস্থান।এটি তিব্বত নামক অঞ্চলে অবস্থিত।মাকালু একটি বিচ্ছিন্ন চূড়া যার আকৃতি একটি চৌকোণা পিরামিড।এর সর্বোচ্চ উচ্চতা ৮৪৬২ মিটার (২৭,৭৬৫ ফুট)। মে ১৫, ১৯৫৫ সালে সর্বপ্রথম একদল ফরারি অভিযাত্রী এর শীর্ষে আরোহন করেন।
আরোহনের জন্য এটি বিশ্বের সবচেয়ে কঠিন পর্বত হিসেবে বিবেচনা করা হয়।
চো ওইয়ু
চো ওইয়ু পৃথিবীতে ষষ্ঠ উচ্চতম পর্বত। চো ওইয়ু চীন এবং নেপালের মধ্যে সীমারেখাতে মাউন্ট এভারেস্ট এর ২০ কিমি পশ্চিমে হিমালয়ে অবস্থিত। চো ওইয়ু অর্থ " বৈদূর্য দেবতা "।
এর সর্বোচ্চ উচ্চতা ৮২০১ মিটার (২৬,৯০৬ ফুট)। 
অক্টোবর ১৯,১৯৫৪ সালে সর্বপ্রথম একদল অস্ট্রেলীয় অভিযাত্রী এর শীর্ষে আরোহন করেন।
মানাসলু
মানাসলু (; কুতাং হিসেবেও পরিচিত) নেপালী হিমালয়ে পৃথিবীতে অবস্থিত অষ্টম উচ্চতম পর্বত। মানাসলু সংস্কৃত শব্দ মানাসা থেকে উৎপত্তি হয়েছে এবং অর্থ হল "আত্মার পর্বত"। এর সর্বোচ্চ উচ্চতা ৮১৬৫ মিটার (২৬,৭৫৮ ফুট)।
মে ৯,১৯৫৬ সালে সর্বপ্রথম একদল অস্ট্রেলীয় অভিযাত্রী এর শীর্ষে আরোহন করেন।
নাঙ্গা পর্বত
নাঙ্গা পর্বত পৃথিবীতে নবম এবং পাকিস্তানে ২য় উচ্চতম পর্বত। নাঙ্গা পর্বত মানে " উলঙ্গ পর্বত "।
আট-হাজারী পর্বতসমূহের মধ্যে এটি সবচেয়ে পশ্চিমে অবস্থিত।এর সর্বোচ্চ উচ্চতা ৮১২৬ মিটার (২৬,৬৫৮ ফুট)। জুলাই ৩,১৯৫৩ সালে সর্বপ্রথম একদল আস্ট্রিয়ান ও জার্মান অভিযাত্রী এর শীর্ষে আরোহন করেন। পর্বতারোহীদের নিকট নাঙ্গা পর্বতে আরোহণ অত্যন্ত কঠিন। বিং শতকের প্রথম ও মধ্যবর্তী সময়ে এই পর্বত আরোহণ করতে গিয়ে অসংখ্য পর্বতারোহীর মৃত্যু ঘটে। ফলে নাঙ্গা পর্বত 'কিলার মাউন্টেইন' নামে পরিচিতি লাভ করে।
অন্নপূর্ণা (পর্বতশৃঙ্গ)
অন্নপূর্ণা (নেপালী: अन्नपूर्ण) হিমালয়ের কিছু পর্বতশৃঙ্গ, যা ৫৫ কিলোমিটার লম্বা স্তুপ-পর্বত এবং যার সর্বোচ্চ চূড়া, অন্নপূর্ণা ১ এর উচ্চতা ৮,০৯১ মি (২৬,৫৪৫ ফুট)। উচ্চতার দিক দিয়ে এর অবস্থান পৃথিবীতে ১০ম। এর ৬ টি চূড়ার উচ্চতা ৭২০০ মিটারের বেশি। এটি মধ্য নেপালে অবস্থিত। সর্বপ্রথম মরিস
হার্জগ এবং লুইস লাচেনাল ১৯৫০ সালে এর সর্বোচ্চ চূড়ায় আরোহন করেন।
গাশারব্রুম ১
গাশারব্রুম ১ (লুকানো শৃঙ্গ হিসেবে ও পরিচিত অথবা কে৫) পাকিস্তানে ৩য় এবং পৃথিবীতে ১১তম উচ্চতম শৃঙ্গ।
এর সর্বোচ্চ উচ্চতা ৮০৮০ মিটার (২৬,৫০৯ ফুট)।
এটি হিমালয়ের কারাকোরাম নামক অঞ্চলে অবস্থিত।
জুলাই ৫ ১৯৫৮ সালে সর্বপ্রথম একদল আমেরিকান
অভিযাত্রী এর শীর্ষে আরোহণ করেন।
ব্রড পিক
ব্রড পিক (মূলত নামাঙ্কিত কে৩ ) উচ্চতার দিক দিয়ে পাকিস্তানে ৪র্থ এবং পৃথিবীতে ১২তম পর্বত। ব্রড পিক গাশারব্রুম স্তুপ-পর্বতের অংশ এবং কে২ থেকে ৮ কিলোমিটার (৫ মাইল) দূরে অবস্থিত।পাকিস্তানের উত্তর-পূর্ব সীমান্তের কাছে এটি অবস্থিত।
জুন ৯,১৯৫৭ একদল অস্ট্রেলীয় অভিযাত্রী সর্বপ্রথম এর শীর্ষে আরোহন করেন।
এর সর্বোচ্চ উচ্চতা ৮,০৪৭ মিটার (২৬,৪০০ ফুট)।
গাশারব্রুম ২
গাশারব্রুম ২ (কে৪ হিসেবে ও পরিচিত) পাকিস্তানে ৫ম এবং পৃথিবীতে ১৩তম উচ্চতম পর্বত। গাশারব্রুম ২ হিমালয়ের কারাকোরাম সীমাতে গাশারব্রুম স্তুপ-পর্বতে অবস্থিত তৃতীয় উচ্চতম চূড়া।
এর সর্বোচ্চ উচ্চতা ৮০৩৫ মিটার (২৬,৩৬০ ফুট)। 
জুলাই ৮,১৯৫৬ সালে সর্বপ্রথম একদল অস্ট্রেলীয় অভিযাত্রী এর শীর্ষে আরোহণ করেন।
শিশাপাংমা
শিশাপাংমা, গোসাইন্থান নামেও ডাকা হয়, পৃথিবীর ১৪তম সর্বোচ্চ পর্বত। সমুদ্রপৃষ্ঠ থেকে এর উচ্চতা ৮০১৩ মিটার (২৬,২৮৯ ফুট)। আট-হাজার মিটারের চেয়ে উঁচু পর্বতগুলির মধ্যে এটি সর্বনিম্ন উচ্চতার পর্বত। কিন্তু ঐ দলের সব পর্বতের মধ্যে এটির চূড়াই সবচেয়ে দেরীতে আরোহণ করা হয়। পর্বতটির পুরোটাই তিব্বত স্বায়ত্তশাসিত অঞ্চলের মধ্যে পড়েছে বলে এবং চীন সরকার বিদেশী নাগরিকদের উপর তিব্বত ভ্রমণের ব্যাপারে কড়া বিধিনিষেধ জারি করার কারণে এই বিলম্ব ঘটে।
মে ২,১৯৬৪ সালে সর্বপ্রথম একদল চীনা অভিযাত্রী এর শীর্ষে আরোহন করেন।
ভূতাত্ত্বিক টনি হ্যাগেন শিশাপাংমা নামের ব্যাখ্যা প্রদান করেন, যেখানে স্থানীয় তিব্বতীয় উপভাষায় এর অর্থ হল "চিরুনী" বা কোন "সীমা"র (শিশা বা চিসা) উপর "ঘাস আচ্ছাদিত সমভূমি" বা "তৃণভূমি" (পাংমা)। ফলে শব্দটির অর্থ দাঁড়ায় ঘাস আচ্ছাদিত সমভূমির উপর চূড়া।
এই পর্বতের সংস্কৃত নাম হল "গোসাইন্থান", যার অর্থ "সাধুদের আবাসস্থল" বা "প্রভুর বাসস্থল"।
শিশাপাংমা নেপাল সীমান্ত থেকে পাঁচ কিলোমিটার দূরে দক্ষিণ-মধ্য তিব্বতে অবস্থিত। এটি একমাত্র আট-হাজারী পর্বতশৃঙ্গ যা সম্পূর্ণ চীনা অঞ্চলে অবস্থিত। এটি যুগল হিমের সর্বোচ্চ শৃঙ্গ ও লাংটাং হিমের লাগোয়া শৃঙ্গ এবং প্রায়ই এর অংশ বলে বিবেচনা করা হয়।
কুম্ভ (তারকামণ্ডল)
জ্যোতিষ শাস্ত্রের আলোকে কুম্ভ রাশি সম্বন্ধে জানতে হলে দেখুন: কুম্ভ রাশি (জ্যোতিষ শাস্ত্র)
কৃম্ভ রাশি মকর রাশির পূর্বে অবস্থিত। পেগাসাস বর্গ এবং দক্ষিণ মীন মণ্ডলের ফোমালহট তারার মাঝে তিনটি তারা দিয়ে একটি সমবাহু ত্রিভুজ আাঁকা যায় যা হল কলসের মুখ। দক্ষিণের তারাগুলোর পূর্বের বাঁকানো সারিটিকে পানির ধারা কল্পনা করা হয়, অর্থাৎ কলসের মুখ থেকে পানি গড়িয়ে নিচে পড়ছে। পানির এ ধারাটি নিচে দক্ষিণ মীনের মাছের মুখে পড়তে দেখা যায়।
ধৃতরাষ্ট্র (Sadalmelik), গান্ধারী(Sadalsuud), বিদুর(Sadachbia), দুর্যেোধন(λ Aquarii) প্রভৃতি কুম্ভরাশির উল্লেখযোগ্য তারা।
মেষ (তারকামণ্ডল)
মেষ রাশিচক্রের একটি তারকামণ্ডল। ইংরেজী নাম এরিস (Aries)। প্রতীক ।এর অবস্থান উত্তর গোলার্ধের আকাশে। এর পশ্চিমে মীন ও পূর্বে বৃষ তারকামণ্ডল অবস্থিত। ২য় শতাব্দীর জ্যোতির্বিদ টলেমীর ৪৮ তারামণ্ডলে এবং আধুনিক ৮৮ তারামণ্ডলে এর উল্লেখ রয়েছে।
মেষ এখন ইন্টারন্যাশনাল অ্যাস্ট্রোনমিক্যাল ইউনিয়ন দ্বারা স্বীকৃত একটি তারামণ্ডল। খৃষ্টপূর্ব ১১শ শতাব্দীতে MUL.APIN নামে পরিচিত কাদামাটির তৈরী একটি কৃষি ক্যালেন্ডারে MULLÚ.ḪUN.GÁ (কৃষি কর্মী) নামে এবং ব্যাবিলনীয় রাশিচক্রে একটি নির্দিষ্ট প্যাটার্ন হিসেবে মেষ অন্তর্ভুক্ত ছিল।
প্রাচীন মিশরীয় জ্যোতির্বিদ্যায় মেষ রাশির প্রতীক হিসেবে ভেড়ার মাথাওয়ালা উর্বরতা ও সৃজনশীলতায় সহায়ক দেবতা আমোন-রা এর উল্লেখ আছে। একে "নবজন্ম সূর্যের নির্দেশক" বলা হয়।
ফার্সি জ্যোতির্বিজ্ঞানীরা আমোন-রা' বা মেষ'কে মস্তিষ্কের দেবতা মনে করতেন। গ্রিক পুরাণে মেষকে গোল্ডেন রাম হিসেবে দেখানো হয়েছে। হার্মিসের আদেশে রাজা Athamas এবং তার প্রথম স্ত্রী Nephele এর পুত্র Phrixos এবং কন্যা Helle মেষ'কে হেলেনীয় জ্যোতিষশাস্ত্রে অন্তর্ভুক্ত করেন।
জ্যোতিষ শাস্ত্রের আলোকে মেষ রাশি সম্বন্ধে জানতে হলে দেখুন: মেষ রাশি (জ্যোতিষ শাস্ত্র)
কর্কট (তারকামণ্ডল)
জ্যোতিষ শাস্ত্রের আলোকে কর্কট রাশি সম্বন্ধে জানতে হলে দেখুন: কর্কট রাশি (জ্যোতিষ শাস্ত্র)
মকর (তারকামণ্ডল)
জ্যোতিষ শাস্ত্রের আলোকে মকর রাশি সম্বন্ধে জানতে হলে দেখুন: মকর রাশি (জ্যোতিষ শাস্ত্র)
মকর (ইংরেজি: Capricornus) রাশিচক্রের তারামণ্ডলীর একটি। লাতিন ভাষায় এর নাম "ছাগলের শিং" এবং এর প্রতীক হল (ইউনিকোড ♑)। সাধারণভাবে এটি একটি সাগর-ছাগলের আকৃতিতে প্রতিনিধিত্ব করে: একটি পৌরাণিক প্রাণী যা অর্ধেক ছাগল, অর্ধেক হাঙ্গর।
আধুনিক ৮৮টি তারামণ্ডলীর একটি হল মকর এবং ২য় শতকের জ্যোতির্বিজ্ঞানী টলেমির দ্বারাও একে ৪৮ তারামণ্ডলীর তালিকাভুক্ত করা হয়েছিল। এটি দক্ষিণ গোলার্ধের পশ্চিমদিকে ধনু এবং উত্তর-পূর্বদিকে কুম্ভর মধ্যে অবস্থিত। এটি জানুয়ারি শেষে এবং ফেব্রুয়ারির মাঝামাঝি দিকে সূর্যকে অতিক্রম করে।
মহিষাসুর (দ্ব্যর্থতা নিরসন)
মহিষাসুর নিম্নের যে কোন নিবন্ধকে নির্দেশ করতে পারে:
তক্ষক মণ্ডল
তক্ষকমন্ডলী বা Draco পৃথীবির উত্তর আকাশে অবস্থিত একটি তারকামন্ডলী। ল্যাটিন ভাষায় এর নামের অর্থ ড্রাগন। টলেমির বর্ণিত ৪৮টি নক্ষত্রমন্ডলীর অন্যতম। পৃথিবীর উত্তর গোলার্ধ থেকে সারা বছরই এই নক্ষত্র মন্ডলী দৃশ্যমান থাকে এবং রাতের আকাশ থেকে কখনই এটি অস্ত যায় না।
মিথুন (তারকামণ্ডল)
মিথুন রাশি () আধুনিক ৮৮টি তারামণ্ডলের একটি এবং প্রাচীনকাল থেকে নির্ধারিত ১২টি রাশির একটি। মিথুন নামক এই তারার সমষ্টিটি অবশ্যই পৃথিবী থেকে যেভাবে দেখা যায় সেভাবে মানুষ কল্পনা করেছে। বাস্তবে এর তারাগুলো হয়তোবা অনেক দূরে দূরে অবস্থিত। এই তারামণ্ডলটি অরিগা মণ্ডলের দক্ষিণ-পূর্ব দিকে অবস্থিত।
অরিগা মণ্ডলের দক্ষিণ-পূর্ব দিকে দুইটি বেশ উজ্জ্বল এবং বড় আকারের তারা দেখা যায়। দুটি তারার উজ্জ্বলতা প্রায় একই মনে হলেও প্রকৃতপক্ষে দক্ষিণের তারাটি একটু বেশী উজ্জ্বল। তারা দুটির মধ্যে ব্যবধান ৫°। সাধারণ এই তারাদ্বয়ের মধ্যবর্তী দূরত্বের কল্পনা করে আকাশের অন্যান্য তারার মধ্যবর্তী ব্যবধানের কল্পনা করা যায়। এই তারা দুইটিকে দুজন মানুষের মাথারুপে কল্পনা করা হয়। উত্তরে অবস্থিত তারার নাম ক্যাস্টর এবং দক্ষিণের তারাটির নাম পোলাক্‌স। উভয় তারার একত্র ভারতীয় নাম পুনর্বসু। এই উভয় তারা থেকেই পাঁচটি করে তারা এক সরলরেখায় অবস্থান করছে। তারাগুলোর মাধ্যমে কল্পিত সরলরেখাটি ছায়াপথের অভ্যন্তরভাগ পর্যন্ত চলে গিয়েছে। এই সরলরেখা দুইটি আবার প্রায় সমান্তরাল। উপরের দুটি তারা এবং তাদের থেকে প্রাপ্ত সরলরেখা দুটি মিলেই মিথুন রাশি। সরলরেখা দুটির মাধ্যমে পাশাপাশি দাঁড়িয়ে থাকা দুজন মানুষের কল্পনা করা যায় বলেই এই রাশি তথা তারামণ্ডলের নাম হয়েছে মিথুন।
হারকিউলিস মণ্ডল
হারকিউলিস ইংরেজি Hercules (উচ্চারণ /ˈhɝkjəliːz, ˈhɝkjuːliːz/) দ্বিতীয় শতকের জ্যেতির্বিদ টলেমি কর্তৃক প্রনীত ৪৮টি তারামন্ডলের একটি। আধুনিক কালে বর্ণিত ৮৮টি তারামন্ডলির তালিকায়ও এটি স্থান পেয়েছে। আধুনিক তারামণ্ডল তালিাকার পঞ্চম বৃহত্তম তারামন্ডল। রোমান পৌরনিক বীর Hercules এবং গ্রীক পুরানের বীর হেরাক্লেসের নাম অনুসারে এই তারামন্ডলির নামকরণ করা হয়।
হারকিউলিস তারামন্ডলীতে আপাত মান প্রথম ও দ্বিতীয় ঔজ্জ্বল্যের কোন তারার অস্তিত্ব নেই। তবে ৪ আপাত মানের ঊর্ধ্বে বেশ কয়েকটি তারার অস্তিত্ব রয়েছে। আলফা হারকিউলিস ৪০০ আলোকবর্ষ দূরে অবস্থিত একটি দ্বৈত তারা যা সাধারণ অপেশাদার টেলিস্কোপ দ্বারা পর্যবেক্ষন করা যায়। প্রাথমিক তারাটি একটি লাল বামন যার উজ্জ্বলতা ৪ থেকে ৩ এবং তারাটির পরিধি ৪০০ সৌর পরিধি। বেটা হারকিউলিস একটি হলুদ বামন হারকিউলিস তারামন্ডলির সবচেয়ে উজ্জ্বল নক্ষত্র যার উজ্জ্বলতা ২.৫।
এই পর্যন্ত প্রাপ্ত তথ্য অনুযায়ী হারকিউলিস তারামন্ডলীতে ১৫টি তারা আছে যেগুলোকে বেশ কিছু বহির্গ্রহ প্রদক্ষিন করে।
সিংহ (তারকামণ্ডল)
জ্যোতিষ শাস্ত্রের আলোকে সিংহ রাশি সম্বন্ধে জানতে হলে দেখুন: সিংহ রাশি (জ্যোতিষ শাস্ত্র)
তুলা (তারকামণ্ডল)
জ্যোতিষ শাস্ত্রের আলোকে তুলা রাশি সম্বন্ধে জানতে হলে দেখুন: তুলা রাশি (জ্যোতিষ শাস্ত্র)
বীণা মণ্ডল
বীণা মণ্ডল বা Lyra (গ্রিক "λύρα" হতে) একটি নক্ষত্রমণ্ডল। এর নাম বীণা বা লায়ার নামের তারযুক্ত বাদ্যযন্ত্র থেকে এসেছে। ২য় শতকে প্রণীত টলেমির ৪৮টি নক্ষত্রমণ্ডলের তালিকায় এটি রাখা হয়েছিলো। বর্তমানে আন্তর্জাতিক অ্যাস্ট্রোনমিকাল ইউনিয়নের দ্বারা স্বীকৃত ৮৮টি নক্ষত্রমণ্ডলের মধ্যে এটি একটি। বীণামণ্ডল একটি ক্ষুদ্রাকার নক্ষত্রমণ্ডল। তবে এর প্রধাণ তারা ভেগা হলো আকাশের উজ্জ্বলতম নক্ষত্রগুলোর একটি। রাতের আকাশে বীণামণ্ডলের উত্তর দিকে রয়েছে ড্রাগন বা দ্রাকো, হারিকিউলিস, ভালপেচুলা, এবং সিগনাস।
উত্তর গোলার্ধের আকাশে বসন্ত কাল থেকে শরৎকাল পর্যন্ত এটি দেখা যায়। গ্রীষ্মকালে এটি প্রায় মাথার উপরে অবস্থান করে। দক্ষিণ গোলার্ধে শীতকালে এটি দক্ষিণ আকাশের নিচের দিকে দেখা যায়।
সর্পধারী মণ্ডল
জ্যোতিষ শাস্ত্রের আলোকে সর্পধারী মণ্ডল সম্বন্ধে জানতে হলে দেখুন: সর্পধারী মণ্ডল (জ্যোতিষ শাস্ত্র)
পরশু মণ্ডল
পরশু উত্তর আকাশের একটি তারামণ্ডল। (/ˈpɜːrsiəs, -sjuːs/; গ্রীক: Περσεύς), মণ্ডলটির ইংরেজি নাম "পারসিয়াস" (লাতিন বর্ণমালায়: Perseus) যা এসেছে গ্রিক পুরাণের নায়ক পের্সেউস-এর নাম থেকে। দ্বিতীয় শতকের জ্যোতির্বিজ্ঞানী টলেমি যে ৪৮টি তারামণ্ডলের তালিকা করেছিলেন, এটি তার একটি। ইন্টারন্যাশনাল অ্যাস্ট্রোনমিক্যাল ইউনিয়ন কর্তৃক সংজ্ঞায়িত আধুনিক ৮৮টি তারামণ্ডলের মধ্যেও এটি অন্তর্ভুক্ত আছে। এই মণ্ডলের বিখ্যাত জ্যোতিষ্ক এবং জ্যোতিষ্ক সমষ্টিগুলো হচ্ছে: অ্যালগল নামের একটি বিষমতারা, পারসিডস নামের একটি উল্কাবৃষ্টি এবং বিখ্যাত পরশু স্তবক (অনেকগুলো ছায়াপথের গুচ্ছ)।
মীন (তারকামণ্ডল)
"জ্যোতিষশাস্ত্রের আলোকে মীন রাশি সম্বন্ধে জানতে হলে দেখুন: মীন (জ্যোতিষশাস্ত্র)"
ধনু (তারকামণ্ডল)
জ্যোতিষ শাস্ত্রের আলোকে ধনু রাশি সম্বন্ধে জানতে হলে দেখুন: ধনু (জ্যোতিষশাস্ত্র)
বৃষ (তারকামণ্ডল)
বৃষ রাশি (ইংরেজি: Taurus) পৃথিবী থেকে দৃশ্যমান মহাকাশের একটি তারামণ্ডল। তারা মণ্ডল হলেও ১২ টি রাশির একটি বিধায় একে বৃষ রাশি বলা হয়। এই রাশিটি কালপুরুষ মণ্ডলের উত্তর-পশ্চিম দিকে অবস্থিত।
কালপুরুষের কোমর বন্ধনী উপররের দিকে বাড়িয়ে দিলে তা একটি বড় তারার পাশ দিয়ে যায়। এই তারাটি আর্দ্রা নামক তারার ৯° উত্তরে এবং ১৫° পশ্চিমে অবস্থিত। এটিই বৃষ রাশির প্রথম তারা যার নাম আলফা-টরি। এর বাংলা নাম রোহিণী। এই তারাটি নক্ষত্রের একটি যোগতারা তথা প্রধান তারা। এজন্যই এর এ ধরণের নামকরণ করা হয়েছে। পাশ্চাত্য জগতে একে আলদিবরণ নামে ডাকা হয়। আরবি ভাষায় এর নাম "আলদাবরান" যার অর্থ "যে তাড়া করে"। আলফা-টরি পশ্চিমে কৃত্তিকা নক্ষত্র অবস্থিত যার আরবি নাম "সুরাইয়া"। সুরাইয়াকে তাড়া করে তথা এর পিছনে পিছনে যায় বলেই এর এই নাম রাখা হয়েছে।
আলফা-টরির পাশে ছোট ছোট কয়েকটি তারা মিলে একটি তারা স্তবক সৃষ্টি করেছে। এটি একটি মুক্ত স্তবক। একেই রোহিণী নক্ষত্র বলা হয়। পাশ্চাত্য জগতে এর নাম Hyades। এই নক্ষত্রের তারাগুলো এবং আলফা-টরি মিলে একটি V-আকৃতি গঠন করে যা দ্বারা বৃষ রাশির প্রতীকী ষাঁড়ের মুখ কল্পনা করা হয়। আলফা-টরি এই মুখের দক্ষিণ চোখ। এ হিসেবে বৃষের মুখ ও চোখ কিন্তু পৃথিবী থেকে সমান দূরে থাকার কথা। কিন্তু প্রকৃতপক্ষে মুখ গঠনকারী তারা স্তবকের ছোট ছোট তারাগুলো থেকে আলফা-টরি প্রায় ৩৭ আলোকবর্ষ দূরে অবস্থিত। অর্থাৎ রোহিণী নক্ষত্রের তারাগুলোর সাথে রোহিণী তারার (আলফা-টরির অপর নাম) কোন সম্পর্ক নেই। পৃথিবী থেকে কেবল এগুলোকে আমাদের একই দৃষ্টিরেখায় অবস্থিত বলে মনে হয়। এই আলফা-টরিকে বাদ দিলেও মুখের তারাগুলো প্রায় ৫৪ আলোকবর্ষ পরিমাণ স্থান অধিকার করে আছে। এই তারাগুলো সূর্য থেকে প্রতি সেকেন্ডে ২৮.৬ মাইল বেগে দূরে সরে যাচ্ছে। মুখে অবস্থিত তারাগুলোর এই গুচ্ছের কেন্দ্র আমাদের থেকে ১৩০ আলোকবর্ষ দূরে অবস্থিত। বৃষ রাশিচক্রের মধ্যে আলফা-টরি সবচেয়ে উজ্জ্বল তারা। এর ব্যাস সূর্যের ব্যাসের প্রায় ৪০ গুণ বেশী। এর কাছাকাছি আরও তিনটি তারা রয়েছে যেগুলো অন্য মণ্ডলে অবস্থিত। এগুলো হল মঘা (Regulus), জ্যেষ্ঠা (Antares) এবং মৎস্যমুখ (Fomalhaut)। এই তিনটি এবং আলফা-টরি তথা আলদিবরণ; এই চারটি তারাকে একসাথে রাজকীয় তারা (Royal stars) বলা হয়।
আলফা-টরির উত্তর-পশ্চিমে ছোট কয়েকটি তারা মিলে একটি সুন্দর গুচ্ছ তৈরি করেছে।
সপ্তর্ষি মণ্ডল
সপ্তর্ষিমন্ডল ইংরেজি ursa major বা Great Bear। দ্বিতীয় শতকের জ্যেতির্বিদ টলেমি কর্তৃক প্রনীত ৪৮টি তারামন্ডলের একটি। আধুনিক কালে বর্ণিত ৮৮টি তারামন্ডলির তালিকায়ও এটি স্থান পেয়েছে। সাতটি তারার সমন্বয়ে গঠিত নক্ষত্রপুঞ্জ। উত্তরগোলার্ধ থেকে সারা বছরই এই তারামন্ডলীকে দেখা যায়। উপমাহাদেশের জ্যোতির্বিদগণ সাত জন ঋষির নামে এই সাতটি তারার নাম করণ করেন তাই এই নক্ষত্রপুঞ্জ সপ্তর্ষিমন্ডল নামে পরিচিত হয়। 
সাতটি ঋষির নাম:
সপ্তর্ষিমন্ডল সারা বছর ধ্রুবতারার চারদিকে ঘোরে। সপ্তর্ষিমন্ডলের প্রথম দু'টি তারা ক্রতু ও পুলহ-কে যোগ করে সরলরেখা কল্পনা করলে ঐ সরল রেখা ধ্রুবতারার দিকে নির্দেশ করে, এবং রেখাটিকে বিপরীতে চালিত করলে সিংহ রাশিতে নির্দেশ করে।
এতে বশিষ্ঠ এর পাশে ছোট একটি তারা দেখা যায়, নাম অরুন্ধতি। অরুন্ধতি ছিলেন ঋষি বশিষ্ঠের স্ত্রী।
এ মন্ডলীর ইংরেজি নাম Ursa major বা দি গ্রেট বিয়ার (the Great Bear) এর অর্থ বৃহৎ ভল্লুক। গ্রীকরা অনেক়্গুলি তারা নিয়ে তৈরী বৃহদাকার ভল্লুক এর মত নক্ষত্রমন্ডলকে ursa major বলে সনাক্ত করেছিলেন যেখানে ভারতীয় নক্ষত্রমন্ডলটির সবচেয়ে উজ্জ্বল সাতটি তারাই পর্যবেক্ষন করেন যেগুলি প্রশ্নবোধক চিহ্নের আকৃতিতে অবস্থান করে, তাই এমন নাম দেন। পাশ্চাত্যের মানুষও ঐই সাতটি তারা পর্যবেক্ষন করেন এবং নাম দেন The Big Dipper, তবে তাঁরা এটিকে তারামন্ডল বলে গণনা না করে তারামন্ডলের মধ্যে অবস্থিত একটি ক্ষুদ্র তারাগুচ্ছ বা asterism বলেই গণ্য করেন।